hotchpotch/miracl-hf-unified huggingface dataset:
สองทรนงไม่ยอมให้โลกทรยศ
สองทรนงไม่ยอมให้โลกทรยศ (; ; ความหมายของชื่อต้นฉบับ: "True Heart Hero") เป็นภาพยนตร์ฮ่องกงแนวแอ็คชันอาชญากรรม-ดรามา จัดฉายครั้งแรกใน ค.ศ. 1998 และเป็นภาพยนตร์เรื่องแรกของมิลกีเวย์อิเมจที่กำกับโดยตู้ ฉีฟง
ภาพยนตร์ชุดดังกล่าวนำแสดงโดยหลี่หมิง และหลิว ชิงหวิน สองทรนงไม่ยอมให้โลกทรยศ เป็นภาพยนตร์ที่ว่าด้วยการนองเลือดของตัวเอกโดยมีมิตรภาพและการแข่งขันอยู่ระหว่างทั้งสองฝ่าย ท่ามกลางสงครามระหว่างแก๊ง ภาพยนตร์ชุดดังกล่าวได้รับการเปรียบเทียบกับภาพยนตร์ฮ่องกง ค.ศ. 1986 คือ "โหด เลว ดี" ที่ผู้ชายทั้งสองคนถูกทรยศโดยเจ้านายของพวกเขา
แจ็ค (รับบทโดยหลี่หมิง) เดินทางมายังประเทศไทย เพื่อเยี่ยมเจ้านาย เขาได้แวะหาหมอดูชาวไทย ซึ่งได้ทำนายว่าเขาจะตายในไม่ช้า แจ็คบอกว่าหมอดูทำนายผิดแล้วยิงปืนใส่เท้าของหมอดูด้วยความไม่พอใจ ในช่วงเวลาเดียวกันนี้ มาร์ติน (รับบทโดยหลิว ชิงหวิน) ผู้เป็นลูกน้องของหัวหน้าแก๊งมาเฟียคนละฝ่าย ได้ทำการพาพรรคพวกของตนบุกไปยังบ้านไม้ที่หัวหน้าของแจ็คซ่อนตัวอยู่ ทั้งสองฝ่ายปะทะกันอย่างดุเดือด ต่อมาทุกคนในบ้านไม้หลังนี้เสียชีวิตลง โดยเหลือแต่เพียงแจ็คกับมาร์ติน
เมื่อเดินทางกลับไปยังฮ่องกง แจ็คได้พบกับมาร์ตินซึ่งเป็นคู่ปรับเก่า ทั้งคู่ได้ประชันฝีมือด้วยทำลายแก้วไวน์ในบาร์โดยไม่ใช้อาวุธ
ต่อมา ทั้งคู่ถูกเจ้านายของตนหักหลัง ทั้งยังสูญเสียคนรักของตน นอกจากนี้ ฝ่ายมาร์ตินสูญเสียขาทั้งสองข้าง และมีความต้องการที่จะล้างแค้น แต่ไม่สำเร็จ เขาถูกยิงโดยสมุนของแก๊งมาเฟีย เมื่อแจ็ครับรู้ จึงพาร่างของแจ็คมาล้างแค้นโดยบุกไนท์คลับที่เหล่าร้ายตั้งรับอยู่ แล้วเรื่องราวทั้งหมดได้เป็นตำนานเล่าขานสืบมา
ภาพยนตร์ชุดดังกล่าวมีเพลงประกอบเป็นทำนอง เพลงสุกี้ยากี้ ที่ชาวไทยคุ้นเคย โดยมีนักร้องหญิงขับร้องเป็นภาษาอังกฤษ ในฉากบาร์ และช่วงท้ายของเรื่อง
มาสค์ไรเดอร์ J
คาเมนไรเดอร์ J () เป็นภาพยนตร์ซีรีส์คาเมนไรเดอร์ ลำดับที่ 13โดยถูกจัดเป็นภาพยนตร์วิดีโอโดยเนื้อหาเป็นการนำเสนอคาเมนไรเดอร์แห่งธรรมชาติ เป็นไรเดอร์ตัวสุดท้ายของยุคโชวะ ออกจำหน่ายเมื่อวันที่ 4 มิถุนายน ค.ศ. 1994
จักรวรรดิ์ฟ็อกซ์ จากห้วงอวกาศอันไกลโพ้น ซึ่งในอดีตเคยมาเยือนโลกมนุษย์แล้วครั้งหนึ่ง และมันได้กลับมาอีกครั้งในโลกยุคอนาคตนี้ หมายที่จะทำลายล้างโลก เซคาว่า โคจิ ช่างถ่ายภาพอิสระ ได้พบกับ คันนะ เด็กสาวที่เจอกันโดยบังเอิญในป่า คานะโดน ทูตแห่งฟ็อกซ์ทั้ง 3 ตามจับ เพื่อนำไปเป็นแม่พันธุ์ ขยายพันธุ์เหล่าสัตว์ร้ายแห่งฟ็อกซ์ โคจิได้เข้าไปช่วยเหลือแต่กลับโดนกระทุ้งตกเหว คานะจังจึงโดนจับไปตามระเบียบ ส่วนพระเอกของเราก็ดวงดีตามระเบียบเช่นกัน มนุษย์ใต้พิภพได้ทำการผ่าตัดร่างกายของโคจิให้กลายเป็น หน้ากาก ไรเดอร์ เจ นักรบที่มีพลังแห่งธรรมชาติ เจได้บุกไปช่วยคานะ และได้ต่อสู้กับทูตทั้ง 3 จนสามารถล้มเหล่าทูตได้ทั้งหมด และต้องเผชิญหน้ากับ ฟ็อกซ์มาเธอร์ ยานแม่ของพวกฟ็อกซ์ ที่มีความสูงถึง 80 เมตร เจจึงต้องใช้พลัง เจเพาเวอร์ เรียกพลังแห่งธรรมชาติมารวมในร่างกายเพื่อขยายร่างให้สูงถึง 40 เมตร เข้าทำการต่อสู้กับฟ็อกซ์มาเธอร์ และทำลายลงได้ในที่สุด
ชายหนุ่มอายุ 22 ปี ทำงานเป็นช่างถ่ายภาพอิสระ ถูกมนุษย์ใต้พิภพทำการผ่าตัดให้กลายเป็น คาเมนไรเดอร์ J เพื่อช่วยโลกมนุษย์จากจักรวรรดิ์ฟ็อกซ์ที่หมายจะทำลายโลกมนุษย์
เพื่อนสาวของโคจิที่บังเอิญเจอกันในป่า แต่ถูกจักรวรรดิ์ฟ๊อกซ์จับไปเป็นแม่พันธุ์ในการขยายพันธ์เหล่าสัตว์ร้ายแห่งฟ๊อกซ์
ตั๊กแตนของคาเมนไรเดอร์J เป็นไกด์นำทางให้คาเมนไรเดอร์J ความจริงคือ จิตวิญญาณของโลก
ยานแม่ของพวกฟ๊อกซ์ เป็นยานที่เคยทำลายโลกมนุษย์เมื่อแล้วในยุคไดโนเสาร์ ทำให้ไดโนเสาร์สูญพันธุ์
ปีศาจผึ้งสาว ของพวกฟ๊อกซ์ มีหน้าที่คือ กำจัดจิตวิญญาณของโลกมนุษย์ซึ่งก็คือ เบอร์รีหรือตั๊กแตนของคาเมนไรเดอร์เจ
ปีศาจกิ้งก่า เป็นปีศาจที่ทำลายป่าไม้บนภูเขา แต่สุดท้ายก็ถูก เจ กำจัดลงไปในที่สุด
ส่วนสูง : 194 เซนติเมตร 
น้ำหนัก : 84 กิโลกรัม
พลังกระโดด : 150 เมตร 
ความสูงตอนขยายร่าง : 40 เมตร 
สถานภาพ : มนุษย์ดัดแปลงผสมชีวะ
รูปแบบ : ตั๊กแตนใบไม้
แหล่งกำเนิดพลัง : J-power
ความสามารถพิเศษ :
ฟื้นฟูความเสียหายได้อย่างรวดเร็ว
ขยายร่างได้
ท่าจู่โจม : J-พันซ์ ,J-ช็อป ,J-เอลโบ
ท่าไม้ตาย : J - คิก
พาหนะของJ ปกติจะเป็นรถมอเตอร์ไซค์ธรรมดา แต่จะแปลงร่างไปพร้อมกับ J ด้วยพลังงานจากธรรมชาติเช่นกัน 
สามารถวิ่งได้ในทุกสภาพถนนและสภาวะอากาศ ถูกสร้างมาจากมนุษย์ใต้พิภพ
มีความเร็ว : 1330 ก.ม ./ ช.ม.
กระโดดได้สูง : 30 ม.
ประเทศอัฟกานิสถานในเอเชียนเกมส์ 1951
ประเทศอัฟกานิสถาน เข้าร่วมการแข่งขันกีฬาเอเชียนเกมส์ 1951 ซึ่งจัดเป็นครั้งแรกที่กรุงนิวเดลี สาธารณรัฐอินเดีย ในระหว่างวันที่ 4 มีนาคม ถึง 11 มีนาคม ค.ศ. 1951 (พ.ศ. 2494) โดยหลังจากจบการแข่งขัน อัฟกานิสถาน ไม่สามารถคว้าเหรียญทอง และเหรียญเงินได้เลย
ประเทศอินเดียในเอเชียนเกมส์ 1951
ประเทศอินเดีย ได้เข้าร่วมการแข่งขันกีฬาเอเชียนเกมส์ 1951 ซึ่งจัดเป็นครั้งแรกที่กรุงนิวเดลี สาธารณรัฐอินเดีย ในระหว่างวันที่ 4 มีนาคม ถึง 11 มีนาคม ค.ศ. 1951 (พ.ศ. 2494) โดยหลังจากจบการแข่งขัน อินเดีย สามารถคว้าเหรียญทองมาได้มากเป็นอันดับที่ 2 คือ 15 เหรียญทอง 16 เหรียญเงิน และ 20 เหรียญทองแดง รวม 51 เหรียญ
สปิคูล
สปิคูล () ในการศึกษาด้านฟิสิกส์สุริยะ หมายถึง ลำพลังงานในชั้นโครโมสเฟียร์ของดวงอาทิตย์ที่เปลี่ยนแปลงตลอดเวลา มีขนาดเส้นผ่านศูนย์กลางประมาณ 500 กิโลเมตร เคลื่อนที่ขึ้นสูงสู่ชั้นโฟโตสเฟียร์ด้วยความเร็วประมาณ 20 กิโลเมตร/วินาที ผู้ค้นพบคือคุณพ่อแองเจโล เซคชี แห่งหอดูดาววาติกัน กรุงโรม เมื่อปี ค.ศ. 1877
โคโรนา
โคโรนา () คือพลาสมาชนิดหนึ่งในชั้นบรรยากาศของดวงอาทิตย์หรือวัตถุท้องฟ้าอื่น ๆ ที่แผ่พุ่งออกไปในอวกาศเป็นระยะทางหลายล้านกิโลเมตร สามารถมองเห็นได้ง่ายในเวลาที่เกิดสุริยุปราคา นอกจากนี้ยังสามารถสังเกตการได้จากกราฟโคโรนา มีรากศัพท์มาจากคำในภาษาละติน ซึ่งมีความหมายว่า "มงกุฎ" (crown)
เทศบาลเมืองเมืองปัก
เทศบาลเมืองเมืองปัก เป็นเทศบาลเมืองแห่งหนึ่งในอำเภอปักธงชัย จังหวัดนครราชสีมา ครอบคลุมพื้นที่บางส่วนของตำบลเมืองปัก และบางส่วนของตำบลธงชัยเหนือ มีประชากรในปี พ.ศ. 2560 จำนวน 14,121 คน
เทศบาลเมืองเมืองปักเป็นเทศบาลแห่งหนึ่งในจังหวัดนครราชสีมา ตั้งอยู่ในพื้นที่อำเภอปักธงชัย ในอดีตเป็นสุขาภิบาลที่มีชื่อว่า สุขาภิบาลเมืองปัก และได้มีการยกฐานะจากสุขาภิบาลเมืองปักเป็น เทศบาลตำบลเมืองปัก เมื่อวันที่ 25 พฤษภาคม พ.ศ. 2542 และในวันที่ 9 มีนาคม พ.ศ. 2555 กระทรวงมหาดไทยได้ยกฐานะเทศบาลตำบลเมืองปักเป็น เทศบาลเมืองเมืองปัก
เทศบาลเมืองเมืองปักมีพื้นที่ 12.41 ตารางกิโลเมตร (ที่มา: ระบบสารสนเทศ GIS ของสำนักงานโยธาธิการและผังเมืองจังหวัดนครราชสีมา) ประกอบไปด้วยพื้นที่ 14 ชุมชน 2 ตำบล คือ ตำบลเมืองปัก หมู่ที่ 1, 2, 3, 8, 10, 11, 12, 13, 14, 15, 17 และบางส่วนของตำบลธงชัยเหนือ
ณ วันที่ 30 เมษายน พ.ศ. 2553 เขตเทศบาลเมืองเมืองปักมีจำนวนประชากรทั้งสิ้น 14,322 คน แยกเป็นชาย 6,813 คน หญิง 7,509 คน มีผู้นับถือศาสนาพุทธ ร้อยละ 99 มีจำนวนวัด 4 วัด ได้แก่ วัดกลางปักธงชัย วัดโพธิ์เมืองปัก วัดอัมพวัน และวัดโนนขุนชัย ประชากรในเขตเทศบาลเมืองเมืองปักส่วนใหญ่ประกอบอาชีพประเภทอุตสาหกรรมครัวเรือนและการเกษตร
สถานการศึกษาในเขตเทศบาล ได้แก่
เทศบาลเมืองเมืองปักมีเส้นทางการคมนาคมติดต่อกับอำเภอและจังหวัดใกล้เคียงรวมทั้งกรุงเทพมหานคร ซึ่งทำเลที่ตั้งของเทศบาลเมืองเมืองปักนับได้ว่าเป็นประตูสู่ภาคตะวันออก สามารถสัญจรไปมาได้โดยสะดวก โดยทางรถยนต์คือ ทางหลวงแผ่นดินหมายเลข 304
ถนนสายหลักที่ใช้เป็นเส้นทางคมนาคมสัญจรไปมาภายในเขตเทศบาลเมืองเมืองปัก คือ ถนนสืบศิริ (ทางหลวงแผ่นดินหมายเลข 304 เดิม) ถนนศรีพลรัตน์ ถนนเทพธงชัย ถนนนิวาสดำเนิน ถนนนิวาสวัฒนกิจ ถนนประชาอุทิศ
เทศบาลตำบลปักธงชัย
เทศบาลตำบลปักธงชัย เป็นเทศบาลในเขตอำเภอปักธงชัย จังหวัดนครราชสีมา
กระทรวงมหาดไทยได้ประกาศจัดตั้งเป็น องค์การบริหารส่วนตำบลเมืองปัก เมื่อวันที่ 19 มกราคม พ.ศ. 2539 และประกาศเปลี่ยนชื่อและยกฐานะเป็น เทศบาลตำบลปักธงชัย เมื่อวันที่ 16 กรกฎาคม พ.ศ. 2551 โดยอาศัยอำนาจตามความในมาตรา 5 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 มาตรา 42 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ประกอบมาตรา 7 แห่งพระราชบัญญัติเทศบาล พ.ศ. 2496 และให้โอนบรรดางบประมาณ ทรัพย์สิน สิทธิ เรียกร้องหนี้ต่าง ๆ และเจ้าหน้าที่ขององค์การบริหารส่วนตำบลเมืองปักไปเป็นของเทศบาลตำบลปักธงชัย
วิสัยทัศน์การพัฒนาท้องถิ่น เทศบาลตำบลปักธงชัยได้กำหนดวิสัยทัศน์ การพัฒนาท้องถิ่นไว้ดังนี้
“เทศบาลน่าอยู่ บูรณาการทุกภาคส่วน ชุมชนเข้มแข็ง ประชาชนมีคุณภาพชีวิตที่ดี การจัดการสิ่งแวดล้อมสมดุลและยั่งยืน”
เทศบาลตำบลปักธงชัยตั้งอยู่ในเขตอำเภอปักธงชัย จังหวัดนครราชสีมา อยู่ห่างจากกรุงเทพมหานครเป็นระยะทางประมาณ 279 กิโลเมตร
มีพื้นที่ครอบคลุมบางส่วนของตำบลเมืองปัก ประกอบด้วย
รวมเป็นพื้นที่ทั้งสิ้น 17.92 ตารางกิโลเมตร·ลักษณะภูมิประเทศของเทศบาล เป็นที่ราบ ลักษณะเป็นดินร่วนปนทราย 
·ภูมิอากาศจะเป็นแบบร้อนชื้นมีฝนตกชุกในช่วงฤดูฝน (เดือนพฤษภาคม- เดือนตุลาคม)
มีลำห้วยไหลผ่าน 2 สาย คือ ห้วยลำซอ ต้นน้ำมาจากลุ่มน้ำลำพระเพลิง โดยไหลผ่านบ้านขอนขว้าง หมู่ที่ 9 บ้านหนองไผ่ หมู่ที่ 7 บ้านดู่นอก หมู่ที่ 6 บ้านดู่ใน หมู่ที่ 16 และบ้านโรงนา หมู่ที่ 5 บ้านใหม่โรงนา หมู่ที่ 18 ส่วนลำห้วยอีกแห่ง คือ ห้วยลำสำลาย ต้นน้ำมาจากลุ่มน้ำลำพระเพลิง โดยไหลผ่านบ้านนาแค หมู่ที่ 4 ซึ่งลำห้วยทั้งสองสายนี้ประชาชนได้ใช้ประโยชน์ในด้านการเกษตรกรรมรวมทั้งใช้ในการอุปโภคบริโภค เช่น ทำไร่ ทำนา เลี้ยงสัตว์ ใช้ทำเป็นประปาหมู่บ้าน เป็นต้น ซึ่งจะมีน้ำตลอดปี น้ำจะมากในฤดูน้ำหลาก น้ำจะน้อยในฤดูแล้ง (ช่วงเดือนกุมภาพันธ์ - เมษายน)ของทุกปี
มีประชากรในพื้นที่รวมทั้งสิ้น 5,241 คน แยกเป็นชาย 2,568 คน หญิง 2,673 คน มีความหนาแน่นเฉลี่ย 292.47 คนต่อตารางกิโลเมตร
ผู้นับถือศาสนาพุทธร้อยละ 99 มีจำนวนวัด 5 วัด
โบราณสถาน จำนวน 2 แห่ง 
ประชากรในเขตเทศบาลตำบลปักธงชัย ส่วนใหญ่ประกอบอาชีพเกษตรกรรมประมาณ ร้อยละ 75 เช่น ทำไร่ ทำนา เลี้ยงสัตว์ เป็นต้น นอกจากนั้นจะมีอาชีพทำผ้าไหมเองตามหมู่บ้าน รับจ้างทอผ้าไหม โดยส่วนหนึ่งจะรับจ้างทำงานในโรงงานทอผ้าไหมในเขตเทศบาลเมืองเมืองปัก และอีกส่วนหนึ่งจะรับไหมมาจากโรงงานซึ่งอยู่ในเขตอุตสาหกรรมแล้วนำมาทอที่บ้าน นอกจากนั้นก็จะมีอาชีพ ค้าขาย ธุรกิจส่วนตัว รับราชการ ฯลฯ
-การคมนาคมของเทศบาลตำบลปักธงชัย มีถนน รพช. สายบ้านลำซอ - โคกสมอ ระยะทางประมาณ 3,800 เมตร นอกนั้นจะเป็น 
• ถนนคอนกรีตเสริมเหล็กภายในหมู่บ้าน จำนวน 59 สาย ระยะทาง 67,648 เมตร
• ถนนหินคลุกภายในหมู่บ้าน จำนวน 24 สาย ระยะทาง 25,074 เมตร
• ถนนลูกรังภายในหมู่บ้าน จำนวน 9 สาย ระยะทาง 15,600 เมตร
สิรินทร์ ก่อเกียรติ
สิรินทร์ ก่อเกียรติหรือชื่อเดิมว่า รุจิภาส ก่อเกียรติ (ชื่อเล่น : เมย์; เกิด 27 พฤษภาคม พ.ศ. 2532) เป็นนักแสดง นางแบบ ชาวไทย บทบาทที่ได้รับ มักจะรับบทนางร้ายอยู่เสมอ| rowspan = "5" | 2555 ||"น้ำขึ้นให้รีบรัก" || โบนัส https://www.instagram.com/teddymay_xoxo อินสตาแกรม
มุขนายกเกียรตินาม
มุขนายกเกียรตินาม () หรือทับศัพท์ว่าทิทิวลาร์บิชอป ชาวไทยคาทอลิกเรียกว่าพระสังฆราชเกียรตินาม คือบาทหลวงที่ได้รับแต่งตั้งจากพระสันตะปาปาให้เป็นมุขนายก แต่ไม่มีมุขมณฑลปกครองเพราะมุขมณฑลที่ได้รับดูแลนั้นไม่มีอยู่แล้วในปัจจุบัน การตั้งให้เป็นมุขนายกจึงเป็นการดำรงตำแหน่งไว้เป็นเกียรติในการทำงาน นอกจากนี้มุขนายกเกียรตินามยังใช้หมายถึงมุขนายกอื่น ๆ ที่ไม่ใช่มุขนายกประจำมุขมณฑลด้วย
ในอดีตมีหลายเมืองรอบทะเลเมดิเตอร์เรเนียนที่ประชาชนนับถือคริสต์ศาสนาโดยมีมุขนายกเป็นผู้นำทางศาสนา ต่อมาอาณาจักรอิสลามได้ขยายตัวเข้ามายึดครองพื้นที่เหล่านั้น ทำให้บรรดามุขนายกถูกขับออกจากมุขมณฑลของตน หลายท่านย้ายไปช่วยงานมุขนายกประจำมุขมณฑลอื่นโดยหวังว่าวันข้างหน้าอาจจะได้กลับไปประจำที่มุขมณฑลเดิมของตน แม้มุขนายกเหล่านั้นจะไม่มีมุขมณฑลในความรับผิดชอบแล้ว แต่ก็ยังดำรงตำแหน่งมุขนายกอยู่จนตลอดชีวิต สมเด็จพระสันตะปาปาลีโอที่ 10 จึงรักษานามมุขมณฑลต่าง ๆ ไว้ โดยการแต่งตั้งมุขนายกประจำมุขมณฑลนั้นสืบต่อมา (แม้ว่าตัวมุขมณฑลนั้นจะไม่มีอยู่แล้วก็ตาม)
บาทหลวงที่ถือว่าเป็นมุขนายกเกียรตินามมีดังต่อไปนี้
ในช่วงที่คริสตจักรโรมันคาทอลิกในประเทศไทยยังอยู่ในยุคมิสซัง มีประมุขมิสซังสยามหลายท่านได้ดำรงตำแหน่งเป็นมุขนายกเกียรตินาม เช่น มุขนายก ฌ็อง-บาติสต์ ปาลกัว เป็นมุขนายกเกียรตินามแห่งมาลลอส (Mallos) ในช่วงแรกนั้นชาวคาทอลิกในไทยยังมีน้อย ประมุขมิสซังซึ่งเป็นมุขนายกเกียรตินามทั้งหมดจึงเป็นมิชชันนารีชาวตะวันตก ต่อมาจึงเริ่มมีการแต่งตั้งบาทหลวงชาวไทยขึ้นเป็นประมุขมิสซังและรับตำแหน่งมุขนายกเกียรตินาม โดยมีมุขนายก แจง เกิดสว่าง เป็นมุขนายกเกียรตินามคนแรกที่เป็นคนไทย มุขนายกเกียรตินามชาวไทยทั้งหมด มีลำดับดังนี้
เมื่อมิสซังต่าง ๆ ในประเทศไทยถูกยกสถานะขึ้นเป็นมุขมณฑลแล้ว ก็ไม่มีบาทหลวงไทยคนใดได้รับตำแหน่งมุขนายกเกียรตินามอีก
สารานุกรม หรือพจนานุกรมอันเป็นระบบว่าด้วยวิทยาศาสตร์ ศิลปกรรม และหัตถกรรม
สารานุกรม หรือพจนานุกรมอันเป็นระบบว่าด้วยวิทยาศาสตร์ ศิลปกรรม และหัตถกรรม (; ) หรือมักเรียกโดยย่อว่า "สารานุกรมฯ" () เป็นชื่อของสารานุกรมสามัญ ซึ่งเผยแพร่ในประเทศฝรั่งเศส ระหว่าง ค.ศ. 1751–1772 และต่อมาได้มีการเพิ่มเติมเนื้อหา ปรับปรุง และแปลเพิ่มขึ้นอีกหลายครั้ง
ชื่อเต็มของสารานุกรมนี้ คือ "สารานุกรม หรือพจนานุกรมอันเป็นระบบว่าด้วยวิทยาศาสตร์ ศิลปกรรม และหัตถกรรม โดยสมาคมชาวอักษรศาสตร์ ซึ่งอำนวยการโดยนายดีเดอโรต์ จากสถาบันวิทยาศาสตร์และวิจิตรศิลป์แห่งปรัสเซีย และในส่วนคณิตศาสตร์ โดยนายดาลองแบร์ จากราชบัณฑิตยสภาด้านวิทยาศาสตร์แห่งปารีส จากราชบัณฑิตยสภาด้านวิทยาศาสตร์แห่งปรัสเซีย และจากราชสมาคมแห่งลอนดอน" (; )
แก๊งซ่าท้าทดลอง
แก๊งซ่าท้าทดลอง (; ) เป็นหนังสือการ์ตูนความรู้จากประเทศเกาหลีใต้ ที่แทรกเรื่องราวเกี่ยวกับวิทยาศาสตร์ จัดพิมพ์ด้วยระบบภาพสี และมีฉบับลิขสิทธิ์ภาษาไทย โดยสำนักพิมพ์นานมีบุ๊คส์
เป็นเรื่องราวของเด็กประถมชาวเกาหลีชื่อโบกี้และเพี่อนๆและคนรอบตัวของเขา ตอนแรกเขาเข้าชมรมการทดลองเพราะนารันผู้หญิงที่ตนชอบเข้าชมรม แต่เขาก็เริ่มสนใจวิทยาศาสตร์และการทดลองมากขึ้น เพราะได้คำอธิบายจากคนรอบตัว ในหนังสือแต่ละเล่มจะมีความลับและความจริงของคนรอบตัวโบกี้เปิดเผยออกมาทีละน้อย และมิตรภาพกับความสามัคคีของเพื่อน
พบกับชมรมการประดิษฐ์แห่งโรงเรียนฟ้าใส จากแก๊งซ่าท้าทดลอง! เป็นเรื่องราวของเด็กประถมชาวเกาหลีชื่อฟุกุและเพี่อนๆและคนรอบตัวของเขา
เป็นเรื่องราวของเด็กประถมชาวเกาหลีชื่อพลัสและเพี่อนๆและคนรอบตัวของเขา ตอนแรกเขาเกลียดวิชาคณิตศาสตร์ แต่กลับเป็นคนที่คิดเงินเก่งมาก วันหนึ่งพลัสได้เข้าค่ายเซียนคณิตที่มีเพียงเหล่าอัจฉริยะเท่านั้น เซียนบวกเลขอย่างเขาจึงเริ่มชอบคณิตศาสตร์มากขึ้น
เครือข่ายมหาวิทยาลัยอาเซียน
เครือข่ายมหาวิทยาลัยอาเซียน () เป็นความร่วมมือของสถาบันอุดมศึกษาระหว่างประเทศสมาชิกสมาคมประชาชาติแห่งเอเชียตะวันออกเฉียงใต้ หรืออาเซียน ก่อตั้งขึ้นเมื่อพฤศจิกายน ค.ศ. 1995 รวม 13 สถาบัน ต่อมาได้ขยายความร่วมมือระหว่างอาเซียนเพิ่มมากขึ้นทำให้สมาชิกของเครือข่ายมหาวิทยาลัยอาเซียนเพิ่มจำนวนเป็น 30 สถาบัน
ประเทศอิหร่านในเอเชียนเกมส์ 1951
ประเทศอิหร่าน ได้เข้าร่วมการแข่งขันกีฬาเอเชียนเกมส์ 1951 ซึ่งจัดเป็นครั้งที่ 1 ณ กรุงนิวเดลี สาธารณรัฐอินเดีย ในระหว่างวันที่ 4 มีนาคม ถึง 11 มีนาคม ค.ศ. 1951 (พ.ศ. 2494) โดยหลังจากจบการแข่งขัน ประเทศอิหร่าน สามารถคว้าเหรียญมาได้มากเป็นอันดับที่ 3 คือ 8 เหรียญทอง 6 เหรียญเงิน และ 2 เหรียญทองแดง รวม 16 เหรียญ
ประเทศญี่ปุ่นในเอเชียนเกมส์ 1951
ประเทศญี่ปุ่น ได้เข้าร่วมการแข่งขันกีฬาเอเชียนเกมส์ 1951 ซึ่งจัดเป็นครั้งแรกที่กรุงนิวเดลี สาธารณรัฐอินเดีย ในระหว่างวันที่ 4 มีนาคม ถึง 11 มีนาคม ค.ศ. 1951 (พ.ศ. 2494) โดยหลังจากจบการแข่งขัน ญี่ปุ่น สามารถคว้าเหรียญทองมาได้มากเป็นอันดับที่ 1 คือ 24 เหรียญทอง 21 เหรียญเงิน และ 15 เหรียญทองแดง รวม 60 เหรียญ
พระนางฮ็อนจ็อง
พระนางฮ็อนจ็อง (; 966 – 1 กรกฏาคม 992) พระนามเดิมคือ ฮวังโบซ็อล หรือ เจ้าหญิงซ็อล เป็นพระราชธิดาพระองค์ที่สองของพระเจ้าแทจงกับพระชายาซ็อนอึย พระองค์ประสูติที่พระราชวังมย็องบก เมืองฮวังจู พระองค์พร้อมกับพี่น้องเป็นเด็กกำพร้าเนื่องจากพระบิดาและพระมารดาของพระองค์สิ้นพระชนม์ในระหว่างการเกิดความวุ่นวายในรัชสมัย พระเจ้าควางจงแห่งโครยอ พระราชาลำดับที่ 4 พระนางซินจองพระอัยกีจึงได้เป็นผู้เลี้ยงดูพระองค์พร้อมกับพี่น้อง เมื่อพระองค์มีพระชนมายุได้ 15 ชันษา พระองค์และเจ้าหญิงซูได้อภิเษกกับ พระเจ้าคย็องจง พระราชาลำดับที่ 5 พระองค์จึงได้พระนามใหม่ว่า ฮ็อนจ็อง ฮวังฮู พระมเหสีองค์ที่ 4 และเจ้าหญิงซูมีพระนามใหม่ว่า ฮ็อนแอ ฮวังฮู พระมเหสีองค์ที่ 3 ของ พระเจ้าคย็องจง ปี ค.ศ. 981 พระเจ้าคยองจงสิ้นพระชนม์พระองค์และพระนางฮ็อนแอจึงได้เสด็จกลับพระราชวังมยองบกไม่นานหลังจากที่พระองค์เสด็จกลับพระราชวังมย็องบกพระนางซินจ็องพระอัยกีก็สิ้นพระชนม์ขณะที่ประทับที่วังมยองบกพระองค์ได้พบกับเจ้าชายวังอุกแห่งเมืองคยองจูทั้งสองพระองค์มีความรักต่อกันต่อมาพระองค์จึงได้อภิเษกกับเจ้าชายวังอุกและมีพระราชโอรสคือ เจ้าชายวังซุน หลังจากพระนางประสูติเจ้าชายวังซุนพระนางก็สิ้นพระชนม์ในปี ค.ศ. 992 และปี ค.ศ. 993 เจ้าชายวังอุกก็สิ้นพระชนม์ พระนางฮ็อนแอจึงได้เลี้ยงดูเจ้าชายวังซุน
พระนางฮ็อนจ็องนั้นเป็นเจ้าหญิงที่ปราดเปรื่องด้านการดนตรี พระองค์ชำนาญการบรรเลงผีผาและขลุ่ย พระนางเป็นที่เล่าขานว่ามีพระสิริโฉมงดงามยิ่งนัก
เทศบาลเมืองวังน้ำเย็น
เทศบาลเมืองวังน้ำเย็น เป็นองค์กรปกครองส่วนท้องถิ่น ประเภทเทศบาลเมือง ตั้งอยู่ในพื้นที่อำเภอวังน้ำเย็น จังหวัดสระแก้ว
เทศบาลเมืองวังน้ำเย็น เดิมกระทรวงมหาดไทยได้ประกาศจัดตั้งและได้ประกาศใน ราชกิจจานุเบกษา เล่มที่ 97 ตอนที่ 87 วันที่ 22 เมษายน 2523 และวันที่ 3 มิถุนายน 2523 อยู่ในเขตกิ่งอำเภอวังน้ำเย็น จังหวัดปราจีนบุรี โดยมี นายประทีป จิราวัฒน์ นายอำเภอสระแก้ว เป็นประธานกรรมการสุขาภิบาลวังน้ำเย็นคนแรก และใส่ชื่อ “ สุขาภิบาลวังน้ำเย็น ” ตามตำบลที่ตั้งอยู่ ในปี 2537 กระทรวงมหาดไทยได้ประกาศราชกิจจานุเบกษาฉบับประกาศทั่วไป เล่มที่ 111 ตอนที่ 5 ลงวันที่7 กรกฎาคม 2537 ให้สุขาภิบาลวังน้ำเย็นเป็นสุขาภิบาลที่มีฐานะการคลังเพียงพอที่จะ บริหารงานประจำสุขาภิบาลได้ โดยนายวันชัย นารีรักษ์ ได้รับเลือกตั้งให้เป็นประธานกรรมการสุขาภิบาลวังน้ำเย็นที่มาจากการเลือก ตั้งเป็นคนแรกและตาม พระราชบัญญัติเปลี่ยนแปลงฐานะของสุขาภิบาลเป็นเทศบาล พ. ศ. 2542 ซึ่งได้ประกาศในราชกิจจานุเบกษา เล่มที่ 116ตอนที่ 9ก ลงวันที่ 24 กุมภาพันธ์ 2542 และมีผลให้สุขาภิบาลวังน้ำเย็น ได้ยกฐานะเป็นเทศบาลตำบลตั้งแต่ วันที่ 25 พฤษภาคม 2542
ต่อมาในปี พ.ศ. 2553 เทศบาลตำบลวังน้ำเย็นพิจารณาแล้วเห็นว่าสมควรรวม องค์การบริหารส่วนตำบลวังน้ำเย็นกับเทศบาลตำบลวังน้ำเย็น เพื่อประโยชน์ในการจัดบริการสาธารณะประกอบกับได้มีการสำรวจเจตนารมณ์ของ ประชาชนในท้องถิ่นตามที่กฎหมายกำหนดแล้ว จึงอาศัยอำนาจตามความในมาตรา 41 ตรี แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ 5) พ.ศ. 2546และมาตรา 12 แห่งพระราชบัญญัติเทศบาล พ.ศ. 2496 ซึ่งแก้ไขเพิ่มเติมโดยพระราชบัญญัติเทศบาล (ฉบับที่ 12) พ.ศ. 2546 รัฐมนตรีว่าการกระทรวงมหาดไทย จึงประกาศให้องค์การบริหารส่วนตำบลวังน้ำเย็นรวม กับ เทศบาลตำบลวังน้ำเย็น อำเภอวังน้ำเย็น จังหวัดสระแก้ว และเปลี่ยนแปลงเขตเทศบาลตำบลวังน้ำเย็น โดยให้มีแนวเขตตามคำบรรยายแนวเขตและแผนที่ท้ายประกาศกระทรวงมหาดไทย ประกาศ ณ วันที่ 7 กันยายน พ.ศ. 2553 และประกาศในราชกิจจานุเบกษา เล่ม 127 ตอนพิเศษ 112ง ลงวันที่ 23 กันยายน 2553 และได้รับการยกฐานะเป็น เทศบาลเมืองวังน้ำเย็น ตั้งแต่วันที่ 10 พฤศจิกายน พ.ศ. 2553
เทศบาลเมืองวังน้ำเย็น ตั้งอยู่ที่ตำบลวังน้ำเย็น อำเภอวังน้ำเย็น จังหวัดสระแก้ว ตั้งอยู่ทางทิศใต้ของจังหวัดสระแก้ว ห่างจากตัวจังหวัดประมาณ 37 กิโลเมตร
เทศบาลเมืองวังน้ำเย็น มีพื้นที่ 61.5 ตารางกิโลเมตร มีหมู่บ้านที่อยู่ในเขตเทศบาลเมืองวังน้ำเย็น จำนวน 19 หมู่บ้าน ดังนี้สภาพภูมิอากาศเทศบาลเมืองวังน้ำเย็น อยู่ในเขตร่องมรสุม อากาศร้อนชื้น โดยเฉพาะฤดูแล้ง อากาศค่อนข้างร้อน
จำนวนประชากรทั้งสิ้น 20,893 คน แบ่งเป็นชาย 10,349 คน หญิง 10,544 คน
ผู้นับถือศาสนา พุทธ ร้อยละ 99 มีจำนวนวัด 7 วัด
ผลึกดอก
ผลึกดอก คือ สิ่งที่บอกถึงลักษณะเนื้อหินอัคนี ที่แตกต่างกันของขนาดผลึกภายในหินอัคนี โดยมีกลุ่มของผลึกที่ปรากฏขนาดใหญ่กว่าผลึกอื่นๆทั่วไป
ผลึกดอกที่พบโดยทั่วไปมี 2 กรณี
จะไม่พบลักษณะของผลึกทั่วไปในหินอัคนีภูเขาไฟ โดยผลึกขนาดใหญ่จะพบกระจายอยู่บนผลึกพื้นฐานขนาดเล็กที่มองไม่เห็นผลึก
จะพบลักษณะของผลึกทั่วไปในหินอัคนีบาดาล โดยผลึกขนาดใหญ่พบกระจายตัวอยู่บนผลึกพื้นฐานทั่วไป มักจะมองเห็นง่ายด้วยตาเปล่า
เช่น ผลึกดอกนั้นมีขนาดใหญ่กว่า สีสะอาดกว่าผลึกอื่นๆรอบข้าง สำหรับผลึกดอกในหินแกรนิต
ผลึกดอกเป็นลักษณะสำคัญในการบ่งชี้เนื้อหินของหินอัคนี
หินที่มีผลึกดอก เกิดจาก หินหนืดที่เคลื่อนที่ขึ้นสู่เปลือกโลก เกิดการเย็นตัวลง ใน 2 ระดับ โดยในระดับแรก หินหนืดเย็นตัวลงอย่างช้าๆ ในชั้นเปลือกโลก
ทำให้มีการสร้างผลึกขนาดใหญ่ ซึ่งใหญ่กว่า 2 มิลลิเมตร และในระดับสุดท้าย หินหนืดเย็นตัวลงอย่างรวดเร็วในระดับตื้น หรือพุ่งออกสู้ชั้นบรรยากาศเป็นภูเขาไฟ
ทำให้มีการสร้างผลึกขนาดเล็ก ซึ่งอาจจะมองเห็นด้วยตาเปล่าหรือมองไม่เห็นก็ได้
Porphyritic,Porphyritic
ออร์แกนเมโลเดียน
เมโลเดียน สามารถแบ่งแบบคร่าวๆได้ทั้งหมด 4 ชนิด คือ
(วิธีดูว่า เมโลเดียนตัวนั้น มีจำนวนกี่คีย์ ให้นับจำนวนคีย์กด ทั้งตัวขาวและตัวดำทั้งหมด ตัวเลขที่รวมได้ ก็หมายถึงจำนวนคีย์ของเมโลเดียนตัวนั้นๆ)
เมโลเดียนเป็นเครื่องดนตรีที่ต้องใช้ลมเป่า เข้าไปในตัวเครื่อง พร้อมกับการกดคีย์เพื่อให้เกิดเสียง หน้าตาของคีย์กด ก็เหมือนกับคีย์กดของเปียโน คือมีทั้งคีย์กด ตัวขาว และตัวดำ เพียงแต่จำนวนคีย์จะน้อยและสั้นกว่า การเกิดเสียงของเมโลเดียน นั้น จุดสำคัญจะอยู่ที่ลิ้นเสียง
ลิ้นเสียง ซึ่งเป็นโลหะ ชิ้นเล็ก ขนาดต่างๆกัน ซึ่งอยู่ภายใต้คีย์กดแต่ละตัวของเมโลเดียน หากจะเปรียบเทียบคุณภาพเสียงของเมโลเดียนแต่ละตัว และอัตราในการใช้ลม ที่มากหรือน้อยนั้น หรือจะพูดให้เข้าใจได้ง่ายขึ้นว่ากินลมในการเป่ามากหรือน้อย จึงควรที่จะพิจารณาในส่วนของคุณภาพของลิ้นเสียง อย่างเลี่ยงไม่ได้
เมโลเดียน เป็นเครื่องดนตรีที่อาจจะมีอาการเสียขึ้นได้ อาการคือเป่าแล้วเสียงไม่ออก หรือเสียงที่ออกมาไม่ปกติเหมือนที่เคยเป็น จริงแล้ว อาการเสียข้างต้นสามารถเกิดขึ้นได้ เนื่องมาจากวัสดุที่ใช้ทำลิ้นเสียง ที่อยู่ภายในตัวเมโลเดียน ซึ่งเป็น แผ่นโลหะขนาดเล็ก เมื่อเวลาเราเป่าเมโลเดียน หลีกเลี่ยงไม่ได้ ที่จะมีน้ำลาย ค้างอยู่ในตัวเครื่อง ถึงแม้เมโลเดียน หลายๆยี่ห้อ จะมีปุ่มกดสำหรับไล่น้ำลายที่ค้างในตัวเครื่อง หลังจากเล่นเสร็จ อาจเกิดจากการหลงลืม หรือไม่เอาใจใส่ในบางครั้ง เมื่อน้ำลายไปเกาะติดอยู่กับแผ่นลิ้นโลหะ นานเข้า ก็อาจจะเป็นสนิมและเปราะหักในที่สุด ผลก็คือ เป่าแล้วเสียงไม่ออก
จักรพรรดิโยเซฟที่ 2 แห่งจักรวรรดิโรมันอันศักดิ์สิทธิ์
จักรพรรดิโยเซฟที่ 2 แห่งโรมันอันศักดิ์สิทธิ์ ทรงเป็นจักรพรรดิโรมันอันศักดิ์สิทธิ์ ระหว่างปี 1765 ถึง 1790 และทรงเป็นผู้ปกครองแผ่นดินฮับบูร์ก ระหว่างปี 1780 ถึง 1790 พระองค์เป็นพระราชโอรสองค์ใหญ่ในจักรพรรดินีมาเรีย เทเรซา กับ จักรพรรดิฟรันซ์ที่ 1 และเป็นพระเชษฐาในพระนางมารี อ็องตัวแน็ต อัครมเหสีในพระเจ้าหลุยส์ที่ 16 แห่งฝรั่งเศส ในฐานะจักรพรรดิโรมันอันศักดิ์สิทธิ์ พระองค์ทรงเป็นผู้ปกครองดินแดนประเทศราชของออสเตรียพระองค์แรก ที่มีเชื้อสายมาจากฮับส์บูร์กผ่านทางพระราชมารดา ในช่วงรัชกาลของพระองค์ ทรงใช้การปกครองแบบสมบูรณาญาสิทธิราชย์อันทรงภูมิธรรม ตัวพระองค์ถูกเปรียบว่าเทียบได้กับ พระนางแคทเธอรีนที่ 2 แห่งรัสเซีย และ พระเจ้าฟรีดริชที่ 2 แห่งปรัสเซีย เป็นหนึ่งในสามกษัตริย์ผู้รุ่งโรจน์แห่งยุค พระองค์เสร็จสวรรคตโดยปราศจากรัชทายาท ดังนั้นผู้สืบราชบัลลังก์ต่อคือพระอนุชาของพระองค์ แกรนด์ดยุกปีเตอร์ เลโอโปลด์
วรนันท์ ศรีวารี
วรนันท์ ศรีวารี เป็นนักฟุตบอลชาวไทย จบการศึกษาจากโรงเรียนเทศบาล วัดจอมคีรีนาคพรต จ. นครสวรรค์ และได้แชมป์หลายรายการกับโรงเรียน ซึ่งในชุดนั้นก็มีสาธิต ป้อมเสมาเป็นกำลังหลักด้วยวรนันท์เป็นลูกชายของเทวินทร์ ศรีวารีอดีตนักฟุตบอลสโมสรฟุตบอลจังหวัดนครสวรรค์ ซึ่งในปัจจุบันคือหัวหน้าผู้ฝึกสอนสโมสรฟุตบอลจังหวัดนครสวรรค์
วรนันท์เริ่มเล่นฟุตบอลอาชีพกับสโมสรฟุตบอลจังหวัดนครสวรรค์ได้รับหมายเลขเสื้อ 14 โดยเล่นในตำแหน่งกองหน้า และเป็นปีกในบางครั้ง วรนันท์เป็นกำลังหลักในแดนหน้าของนครสวรรค์ เอฟซีในระดับดิวิชั่น 2 โดยเฉพาะอย่างยิ่งหลังจากที่อานนท์ บุษผาย้ายออกจากทีมใน พ.ศ. 2552
ฤดูกาล 2552 เลกแรก วรนันท์เล่นให้กับนครสวรรค์ เอฟซีในระดับลีกภูมิภาค ดิวิชั่น 2 และทำผลงานได้ดี ในเลกสองจึงถูกดึงตัวเข้าสู่สโมสรฟุตบอลอาร์มี่ ยูไนเต็ดในระดับไทยพรีเมียร์ลีกได้รับเสื้อหมายเลข 24 แต่วรนันท์ก็ไม่ได้ลงสนามมากนัก จนในที่สุดฤดูกาล 2553 สโมสรฟุตบอลจังหวัดเชียงใหม่ได้ดึงตัววรนันท์ไปร่วมทีม ทว่าไม่ค่อยได้รับโอกาสลงสนามจึงถูกปล่อยตัวหลังจบเลกแรกของฤดูกาล 2553 และไปร่วมทีมกับสโมสรฟุตบอลจังหวัดลพบุรี
เซมินารี
เซมินารี () บางตำราเรียกว่าสำนักเสมินาร์ ชาวคาทอลิกในประเทศไทยเรียกว่าสามเณราลัย เป็นสถาบันการศึกษาสำหรับฝึกบุรุษเพื่อเตรียมบวชเป็นบาทหลวง นอกจากชื่อนี้แล้ว บางที่ก็เรียกว่าวิทยาลัยเทววิทยา (theological college) วิทยาลัยศาสนศาสตร์ (divinity school) นักเรียนเซมินารีเรียกว่าเซมินาเรียน (seminarian) หรือเซมินาริสต์ (seminarist)
เมื่อเด็กชายสมัครใจจะเป็นบาทหลวง เมื่อจบการศึกษาชั้น ป. 6 จะต้องติดต่อกับอธิการโบสถ์ที่ตนเองสังกัดเพื่อให้ท่านออกเอกสารรับรอง จากนั้นจึงเข้าเรียนที่เซมินารีเล็กซึ่งจะมีอยู่ในทุกมุขมณฑล กรณีที่ต้องการเป็นบาทหลวงประจำคณะนักบวชคาทอลิก ก็จะต้องเข้าเซมินารีซึ่งแต่ละคณะจะมีเป็นของตนเอง เมื่อเรียนจบชั้น ม.6 ที่เซมินารีเล็กแล้วจึงฝึกอบรมอีกหนึ่งหรือสองปีเพื่อเข้าเรียนต่อที่เซมินารีกลาง 1 ปี จากนั้นจึงเข้าเรียนที่เซมินารีใหญ่ (major seminary) ซึ่งเป็นสถาบันอุดมศึกษา ผู้จบที่เซมินารีใหญ่จะได้รับวุฒิบัณฑิตทางเทววิทยาหรือปรัชญาตามแต่สาขาที่เรียน จากนั้นจึงฝึกงานต่อในมุขมณฑลหรือในคณะนักบวชคาทอลิกที่ตนเองจะสังกัดเพื่อเตรียมบวชเป็นบาทหลวงต่อไป
เซมินารีแห่งแรกของสยามตั้งขึ้นตั้งแต่สมัยอยุธยา คือสามเณราลัยนักบุญยอแซฟเป็นเซมินารีเล็ก ต่อมามุขนายกหลุยส์ ลาโน ได้สร้างสามเณราลัยมหาพราหมณ์ เป็นเซมินารีใหญ่ซึ่งเจริญรุ่งเรืองมากจนเป็นศูนย์กลางเซมินารีในอินโดจีนสมัยนั้น เซมินารีทั้งสองแห่งถูกทำลายลงระหว่างการเสียกรุงศรีอยุธยาครั้งที่สอง ในปัจจุบันประเทศไทยมีเซมินารีเล็กอยู่เกือบทุกมุขมณฑล ส่วนเซมินารีกลางมีแห่งเดียวคือที่สามเณราลัยพระวิสุทธิวงศ์ จังหวัดนครราชสีมา ส่วนเซมินารีใหญ่ก็มีแห่งเดียวเช่นกันคือวิทยาลัยแสงธรรม อำเภอสามพราน จังหวัดนครปฐม
มุขนายกรอง
มุขนายกรอง () ในคริสตจักรโรมันคาทอลิก หรือบิชอปโคแอดจูเตอร์ (bishop coadjutor) ในแองกลิคันคอมมิวเนียน เป็นตำแหน่งผู้ช่วยมุขนายกประจำมุขมณฑลในการบริหารมุขมณฑล คล้ายกับเป็นมุขนายกร่วมกันปกครองมุขมณฑลนั้น มุขนายกรองจึงมีตำแหน่งเป็นอุปมุขนายกประจำมุขมณฑลด้วย (แต่มีอำนาจหน้าที่มากกว่าอุปมุขนายกทั่วไปที่ไม่ได้เป็นมุขนายกรอง) เมื่อมุขนายกประจำมุขมณฑลพ้นจากตำแหน่งไปไม่ว่าด้วยการเกษียณอายุ ถูกถอดจากตำแหน่ง หรือถึงแก่กรรม มุขนายกรองจะสืบตำแหน่งมุขนายกประจำมุขมณฑลต่อทันที
ในคริสตจักรโรมันคาทอลิก มุขนายกรองเป็นผู้ร่วมกับมุขนายกประจำมุขมณฑลในปกครองมุขมณฑล จึงมีลักษณะคล้ายกับมุขนายกผู้ช่วย ต่างกันเพียงมุขนายกผู้ช่วยไม่มีสิทธิ์สืบตำแหน่งมุขนายกประจำมุขมณฑลเมื่อมุขนายกนั้นพ้นจากตำแหน่ง แต่มุขนายกรองจะสืบตำแหน่งแทนทันทีที่มุขนายกประจำมุขมณฑลเกษียณตนเอง ถูกถอดจากตำแหน่ง หรือถึงแก่กรรม ในช่วงที่ยังไม่ได้สืบตำแหน่ง มุขนายกรองจะดำรงตำแหน่งอุปมุขนายกประจำมุขมณฑลนั้นไปก่อน
ในปัจจุบันการแต่งตั้งมุขนายกรองจะเกิดขึ้นเมื่อมุขนายกประจำมุขมณฑลไม่สามารถปฏิบัติหน้าที่ได้ตามปกติอีกต่อไปเพราะมีปัญหาด้านสุขภาพหรือใกล้จะเกษียณ พระสันตะปาปาจึงแต่งตั้งบาทหลวงองค์หนึ่งขึ้นเป็นมุขนายกรอง เพื่อให้ผู้นั้นปฏิบัติหน้าที่ได้อย่างมุขนายก ให้คุ้นเคยกับงานนั้นก่อนที่จะต้องขึ้นดำรงตำแหน่งอย่างเป็นทางการต่อไป นอกจากนี้ในหลาย ๆ กรณียังใช้การตั้งมุขนายกรองขึ้นมาเพื่อลดอำนาจและบทบาทของมุขนายกประจำมุขมณฑลที่มีส่วนเกี่ยวข้องกับเรื่องอื้อฉาว เช่น กรณีแต่งตั้งโคเซ บูเอโน อี มอนเรอัล เป็นอัครมุขนายกรองแห่งเซบียา ทำหน้าที่บริหารแทนพระคาร์ดินัลเปโดร เซกูรา อี ซาเอนซ์ อาร์ชบิชอปแห่งเซบียาซึ่งมีเรื่องอื้อฉาวจากการออกแจกแผ่นพับโจมตีฝ่ายตรงข้ามรวมทั้งพระสันตะปาปาและเอกอัครสมณทูต
ปฏิบัติการล่าเหนือโลกจอมพลังหมายเลข 4
ปฏิบัติการล่าเหนือโลกจอมพลังหมายเลข 4 () เป็นภาพยนตร์จากประเทศสหรัฐอเมริกา แนวแอ็คชั่น,ไซไฟ,ผจญภัย กำกับโดย ดี.เจ. คารูโซ นำแสดงโดย อเล็กซ์ เพ็ตตีเฟอร์ เนื้อเรื่องกล่าวถึงการผจญภัยไล่ล่าของมนุษย์ต่างดาวที่มาอาศัยอยู่บนโลกมนุษย์
เจ้าชายโคะโตะฮิโตะ เจ้าคังอิน
เจ้าชายโคะโตะฮิโตะ เจ้าคังอิน () เป็นพระอนุวงศ์ญี่ปุ่นและเสนาธิการกองทัพบกจักรวรรดิญี่ปุ่น ระหว่าง ค.ศ. 1931 ถึง 1940
รายชื่อถนนในจังหวัดนนทบุรี
นี่คือ รายชื่อถนนในจังหวัดนนทบุรี
ดูที่ทางหลวงแผ่นดินหมายเลข 307
ดูที่ทางหลวงแผ่นดินหมายเลข 340
ดูที่ทางหลวงแผ่นดินหมายเลข 345
ดูที่ทางหลวงแผ่นดินหมายเลข 346
โอะซะมุ โนะงุชิ
โอะซะมุ โนะงุชิ () หรือที่ชาวไทยรู้จักกันในชื่อ โอซามู โนกูจิ เกิดวันที่ 24 มกราคม ค.ศ. 1934 เป็นชาวญี่ปุ่นผู้ริเริ่มกีฬาคิกบ็อกซิ่งในประเทศญี่ปุ่น และเป็นที่รู้จักกันดีในฐานะโปรโมเตอร์มวยคิกบ็อกซิ่งในยุคแรกเริ่ม นิยามของคำว่าคิกบ็อกซิ่งที่โอซามู โนกูจิ คิดดัดแปลงขึ้น โดยมาจากการการที่เขาชื่นชอบศิลปะการต่อสู้และออกเดินทางไปทั่วโลกเพื่อดูการต่อสู้ของประเทศต่างๆ แล้วเขาก็มาพบกับมวยไทย ที่ประเทศไทย ซึ่งเขามีความประทับใจต่อศิลปะการต่อสู้ดังกล่าว เขาจึงดัดแปลงมวยไทยผสมกับคาราเต้ขึ้นในยุค 1950 ซึ่งคำดังกล่าวยังได้ถูกนำมาใช้ในคิกบ็อกซิ่งของชาวอเมริกัน เมื่อมีการนำศิลปะการต่อสู้มาใช้ทั้งสองชนิด ก็มักจะกล่าวถึงในลักษณะเฉพาะของกีฬาคิกบ็อกซิ่ง
อย่างไรก็ตามโอซามู โนกูจิ เริ่มมีแผนการโปรโมตที่ไม่เป็นที่พอใจต่อยอดธง เสนานันท์ ซึ่งเป็นครูมวยชาวไทย ตลอดจนผู้ที่เลื่อมใสในกีฬามวยไทยเท่าใดนัก เนื่องจากเขามีแผนการโฆษณาคิกบ็อกซิ่งโดยพยายามทำให้โลกหลงเข้าใจว่ามวยไทยมีต้นกำเนิดมาจากกีฬาคิกบ็อกซิ่งจากประเทศญี่ปุ่น ทั้งที่จริงแล้วคิกบ็อกซิ่งนั้นเป็นการต่อสู้ที่ดัดแปลงรูปแบบการต่อสู้มาจากมวยไทย กับคาราเต้สายเคียวคุชินไคกัน
ในวันที่ 11 กุมภาพันธ์ พ.ศ. 2507 โอซามู โนกูจิ ได้พานักมวยคิกบ็อกซิ่ง 3 ราย ในรุ่นแบนตั้มเวท, เฟเธอร์เวท และมิดเดิลเวท ซึ่งได้แก่ ฟูจิฮิร่า, นากามูระ และเคนจิ คูโรซากิ มาต่อสู้กับนักมวยไทย ที่สนามมวยเวทีลุมพินี ซึ่งในครั้งนั้น ทางผู้จัดได้ประเมินนักมวยคิกบ็อกซิ่งต่ำมาก จึงจัดให้นักมวยไทยระดับพอใช้รับมือ ซึ่งได้แก่ "เห่าไฟ ลูกคลองตัน" ชกกับ ฟูจิฮิร่า และ "ตั้ง แช เล้ง" ซึ่งเว้นช่วงการแข่งขันไปนาน 3 ปี ชกกับ นากามูระ จากการแข่งขันครั้งดังกล่าว ทั้ง "เห่าไฟ ลูกคลองตัน" และ "ตั้ง แช เล้ง" เป็นฝ่ายแพ้ ในขณะที่คู่เอก เป็นการต่อสู้ระหว่าง เคนจิ คูโรซากิ ซึ่งเป็นผู้ฝึกสอนนักมวยคิกบ็อกซิ่ง และเป็นอดีตนักคาราเต้แถวหน้าที่มีฝีมือสูงมาก พบกับ "ราวี เดชาชัย" ซึ่งเป็นนักมวยไทยที่ห่างหายไปจากวงการนานนับปี โดยในการแข่งขันคู่เอกครั้งนี้ ราวีเป็นฝ่ายชนะน็อค
ในวันที่ 16 ตุลาคม พ.ศ. 2515 โอซามู โนกูจิ พาเหล่านักมวยคิกบ็อกซิ่งมาที่ประเทศไทยอีกครั้ง ซึ่งในครั้งนี้เอง ที่ครูยอดธง ได้นำเหล่านักมวยไทยมาแข่ง ในรายการบีเอส ซามูไร ซึ่งการแข่งขันครั้งดังกล่าวนักมวยไทยเป็นฝ่ายชนะ จอมพลถนอม กิตติขจร ได้มีคำสั่งเนรเทศโอซามู โนกูจิ ออกประเทศภายใน 24 ชั่วโมง เนื่องจากเป็นบุคคลที่ไม่พึงปรารถนาของประเทศ และเมื่อโอซามูมาถึงประเทศญี่ปุ่น เขาก็ถูกทางการญี่ปุ่นสั่งห้ามเกี่ยวข้องกับวงการมวยอีกต่อไป เนื่องจากสร้างความเสื่อมเสียชื่อเสียงให้แก่ประเทศในขณะนั้น
แผ่นดินไหวในไครสต์เชิร์ช กุมภาพันธ์ พ.ศ. 2554
แผ่นดินไหวในไครสต์เชิร์ช กุมภาพันธ์ พ.ศ. 2554 เป็นภัยพิบัติทางธรรมชาติครั้งใหญ่ซึ่งสร้างความเสียหายรุนแรงแก่ไครสต์เชิร์ช ซึ่งเป็นนครใหญ่ที่สุดอันดับสองของประเทศนิวซีแลนด์ เป็นผลให้มีผู้เสียชีวิต 185 คน ในเหตุการณ์ซึ่งมีการบรรยายว่าเป็นหนึ่งในภัยพิบัติครั้งเลวร้ายที่สุดในยามสงบของชาติ
เกิดแผ่นดินไหวแมกนิจูด 6.3 ขึ้นในเขตแคนเทอร์เบอรีทางเกาะใต้ของประเทศ เมื่อเวลา 12.51 น. ของวันที่ 22 กุมภาพันธ์ พ.ศ. 2554 (23.51 น. ของวันที่ 21 กุมภาพันธ์ UTC) แผ่นดินไหวมีศูนย์กลางห่างจากเมืองลิตเทลตันไปทางตะวันตก 2 กิโลเมตร และห่างจากใจกลางนครไครสต์เชิร์ชไปทางตะวันออกเฉียงใต้ 10 กิโลเมตร ซึ่งเป็นนครที่มีประชากรอยู่อาศัยหนาแน่นที่สุดเป็นอันดับสองในนิวซีแลนด์ อีกหกเดือนให้หลัง ได้เกิดแผ่นดินไหวที่เขตแคนเทอร์เบอรีขนาด 7.1 เมื่อวันที่ 4 กันยายน พ.ศ. 2553 ซึ่งส่งผลให้เกิดควาเสียหายอย่างสำคัญแก่ไครสต์เชิร์ชและเขตแคนเทอร์เบอรีตอนกลาง แต่ไม่มีผู้เสียชีวิตโดยตรง
แผ่นดินไหวนี้เป็นผลให้เกิดความเสียหายเป็นบริเวณกว้างทั่วนครไครสต์เชิร์ช โดยเฉพาะอย่างยิ่งในนครตอนกลางและชานนครทางตะวันออก ซึ่งความเสียหายทวีความเลวร้ายลงหลังอาคารและโครงสร้างพื้นฐานได้รับผลกระทบจากแผ่นดินไหวเมื่อวันที่ 4 กันยายน พ.ศ. 2553 และแผ่นดินไหวตาม ภาวะดินเหลวสำคัญมีผลต่อชานนครทางตะวันออก ทำให้มีทรายแป้ง (slit) ประมาณ 400,000 ตัน มีการรายงานว่า แผ่นดินไหวนี้สามารถรับรู้ได้ทั่วเกาะใต้และเกาะเหนือตอนล่างและตอนกลาง
รวมทั้งสิ้นแล้ว มีผู้เสียชีวิตในเหตุแผ่นดินไหวครั้งนี้ 185 คน จึงนับได้ว่าแผ่นดินไหวครั้งนี้เป็นภัยธรรมชาติครั้งที่มีผู้เสียชีวิตมากที่สุดเป็นอันดับสองเท่าที่มีการบันทึกในนิวซีแลนด์ (หลังแผ่นดินไหวอ่าวฮอว์ก พ.ศ. 2474) และเป็นภัยพิบัติทุกประเภทครั้งที่มีผู้เสียชีวิตมากที่สุดเป็นอันดับสี่เท่าที่มีการบันทึกในนิวซีแลนด์ โดยมีพลเมืองกว่า 20 ประเทศเป็นผู้เสียชีวิต ผู้เสียชีวิตเกินครึ่งติดอยู่ในอาคารโทรทัศน์แคนเทอร์เบอรีหกชั้น ซึ่งถล่มลงมาและเกิดเพลิงไหม้ในเหตุแผ่นดินไหว รัฐบาลประกาศสถานการณ์ฉุกเฉินแห่งชาติ ซึ่งยังมีผลบังคับถึงวันที่ 30 เมษายน พ.ศ. 2554
มีการประเมินว่ามูลค่าทั้งหมดในการบูรณะต่อบริษัทประกันภัยจะตกอยู่ระหว่าง 2-3 หมื่นล้านดอลลาร์นิวซีแลนด์ จึงนับว่าเป็นภัยธรรมชาติครั้งที่แพงที่สุดของนิวซีแลนด์จนถึงปัจจุบัน และเป็นแผ่นดินไหวครั้งที่แพงที่สุดอันดับสาม (แต่ในนาม) ทั่วโลก
แผนดินไหวครั้งนี้เป็นแผ่นดินไหวครั้งที่ก่อให้เกิดความเสียหายมากที่สุดในรอบปีที่เกิดขึ้นในพื้นที่ไครสต์เชิร์ช แผ่นดินไหวนี้ได้เกิดแผ่นดินไหวตามใหญ่เมื่อวันที่ 13 มิถุนายน (ซึ่งก่อให้เกิดความเสียหายเพิ่มเติมอีก) และแผ่นดินไหวตามชุดใหญ่ในวันที่ 23 ธันวาคม พ.ศ. 2554
คำประกาศอิสรภาพสหรัฐอเมริกา
คำประกาศอิสรภาพแห่งสหรัฐ () เป็นแถลงการณ์ซึ่งสภาภาคพื้นทวีปลงมติยอมรับเมื่อวันที่ 4 กรกฎาคม ค.ศ. 1776 ซึ่งมีใจความว่า สิบสามอาณานิคม ซึ่งในเวลานั้นกำลังทำสงครามอยู่กับราชอาณาจักรบริเตนใหญ่เป็นรัฐเอกราชแล้ว และดังนั้น ไม่ถือว่าเป็นส่วนหนึ่งของจักรวรรดิอังกฤษอีกต่อไป คำประกาศอิสรภาพส่วนใหญ่เขียนขึ้นโดยโทมัส เจฟเฟอร์สัน อธิบายอย่างเป็นทางการว่าเหตุใดสภาจึงลงมติเมื่อวันที่ 2 กรกฎาคม เพื่อประกาศอิสรภาพจากบริเตนใหญ่ ราวหนึ่งปีหลังจากการปะทุของสงครามปฏิวัติอเมริกัน วันเกิดของสหรัฐอเมริกา หรือวันประกาศเอกราช มีการเฉลิมฉลองขึ้นเมื่อวันที่ 4 กรกฎาคม ซึ่งตรงกับวันครบรอบที่คำประกาศอิสรภาพได้รับการเห็นชอบโดยสภา
คำประกาศอิสรภาพดังกล่าวอธิบายเอกราชของสหรัฐอเมริกาโดยลำดับความเดือดร้อนของอาณานิคมจากพระเจ้าจอร์จที่ 3 และโดยการยืนยันสิทธิธรรมชาติ ตลอดจนสิทธิในการปฏิวัติ จุดประสงค์ดั้งเดิมของเอกสารในการประกาศอิสรภาพ แต่ทว่าข้อความของการประกาศอิสรภาพเดิมได้ถูกปฏิเสธไปหลังจากการปฏิวัติอเมริกัน แต่ความสำเร็จของมันได้เพิ่มมากขึ้นตามกาลเวลา โดยเฉพาะอย่างยิ่งประโยคที่สอง อันเป็นข้อความที่ครอบคลุมถึงสิทธิมนุษย์ปัจเจกชน:
เราถือว่าความจริงต่อไปนี้เป็นสิ่งที่ประจักษ์แจ้งอยู่ในตัวเอง นั่นคือ มนุษย์ทุกคนถูกสร้างขึ้นมาอย่างเท่าเทียมกัน และพระผู้สร้างได้มอบสิทธิบางประการที่จะเพิกถอนมิได้ไว้ให้แก่มนุษย์ ในบรรดาสิทธิเหล่านั้นได้แก่ ชีวิต เสรีภาพและการเสาะแสวงหาความสุข
ประโยคนี้ถูกเรียกว่าเป็น "หนึ่งในประโยคที่เป็นที่รู้จักกันดีที่สุดในภาษาอังกฤษ" และ "คำที่มีอำนาจและผลกระทบมากที่สุดในประวัติศาสตร์อเมริกัน" และจากแนวคิดในการปกป้องสิทธิปัจเจกชนและกลุ่มคนชายขอบนี้เองที่มีอิทธิพลอย่างยิ่งต่ออับราฮัม ลินคอล์น ผู้ซึ่งพิจารณาว่าคำประกาศอิสรภาพดังกล่าวเป็นรากฐานของปรัชญาการเมืองของตน
เจ้าชายโฮกุ้น มกุฎราชกุมารแห่งนอร์เวย์
เจ้าชายโฮกุ้น มกุฎราชกุมารแห่งนอร์เวย์ (พระนามเต็ม โฮกุน มักนุส, ประสูติ 20 กรกฎาคม ค.ศ. 1973 ณ กรุงออสโล ประเทศนอร์เวย์) พระราชโอรสในสมเด็จพระราชาธิบดีฮารัลด์ที่ 5 แห่งนอร์เวย์ กับสมเด็จพระราชินีซอนยาแห่งนอร์เวย์ พระองค์มีพระเชษฐภคินีคือ เจ้าหญิงมาร์ธา ลุยเซอ
เจ้าชายโฮกุน มกุฎราชกุมารแห่งนอร์เวย์ ประสูติเมื่อวันที่ 20 กรกฎาคม ค.ศ. 1973 ณ โรงพยาบาลแห่งชาตินอร์เวย์ กรุงออสโล ประเทศนอร์เวย์ พระราชโอรสในสมเด็จพระราชาธิบดีฮารัลด์ที่ 5 แห่งนอร์เวย์ กับสมเด็จพระราชินีซอนยาแห่งนอร์เวย์ พระองค์มีพระบิดาและพระมารดาอุปถัมภ์คือ สมเด็จพระราชาธิบดีโอลาฟที่ 5 แห่งนอร์เวย์, เจ้าชายคาร์ล เบอร์นาดอตต์, สมเด็จพระราชาธิบดีคาร์ลที่ 16 กุสตาฟแห่งสวีเดน, เจ้าหญิงแอนน์ พระวรราชกุมารี เนื่องจากพระองค์ได้สืบเชื้อสายมาจากสมเด็จพระเจ้าเอ็ดเวิร์ดที่ 7 แห่งสหราชอาณาจักร พระองค์จึงอยู่ในลำดับที่ 16 ของการสืบราชบัลลังก์แห่งสหราชอาณาจักร และถือเป็นพระญาติชั้นที่สามของเจ้าชายชาลส์ เจ้าชายแห่งเวลส์
อย่างไรก็ตามในปี ค.ศ. 1990 ได้มีการเปลี่ยนแปลงกฎมนเทียรบาลขึ้น เพื่อให้สิทธิแก่พระบุตรองค์แรก แต่กฎมนเทียรบาลดังกล่าวกลับไม่มีผลย้อนหลัง พระเชษฐภคินีเพียงพระองค์เดียวคือเจ้าหญิงมาร์ธา ลุยเซอ จึงอยู่ลำดับสืบราชสมบัติต่อจากพระบุตรของมกุฎราชกุมาร และเจ้าชายโฮกุ้นจึงดำรงตำแหน่งเป็นมกุฎราชกุมารต่อไป
มกุฎราชกุมารโฮกุนได้เข้าศึกษาในกองทัพเรือนอร์เวย์โดยได้รับศึกษาขั้นต้นจากสถาบันกองทัพเรือนอร์เวย์ ในเรื่องของขีปนาวุธและอื่นๆ ต่อมาพระองค์ได้ศึกษาต่อยังต่างประเทศ โดยได้ศึกษาในระดับปริญญาตรีสาขารัฐศาสตร์จากมหาวิทยาลัยแคลิฟอร์เนีย เบิร์กลีย์ ในปี ค.ศ. 1999 ภายหลังจากการสำเร็จการศึกษา มกุฎราชกุมารโฮกุนได้ทรงเข้าร่วมปาฐกถาที่มหาวิทยาลัยออสโล ในปี ค.ศ. 2001 ต่อมาพระองค์ได้สำเร็จการศึกษาจากโรงเรียนเศรษฐศาสตร์ลอนดอนในระดับปริญญาโทด้านการพัฒนาและความเชี่ยวชาญด้านการค้าระหว่างประเทศและแอฟริกา
มกุฎราชกุมารโฮกุนทรงได้รู้จักกับสตรีสามัญชนชื่อ เมตเต-มาริต ชีเซม เฮออิบี (Mette-Marit Tjessem Høiby) ผ่านทางเพื่อนของทั้งสองฝ่ายในปี ค.ศ. 1999 เธอเป็นบริกรหญิงที่มีลูกติดอายุ 4 ขวบ จากความสัมพันธ์กับชายคนหนึ่งที่ต้องโทษในคดียาเสพติด และมีข่าวลือว่าเมตเต-มาริต "ที่ผ่านมาเธอเป็นที่รู้จักในนามของนักเต้นออสโลและมีเรื่องราวเกี่ยวกับยาเสพติด" เธอได้เข้ารับการรักษาเพื่อบำบัดสารเสพติดและมีประวัติว่าเป็นนักเที่ยวหนัก
อย่างไรก็ตามทั้งสองได้มีพิธีหมั้นขึ้น ท่ามกลางความรู้สึกของชาวนอร์เวย์ที่คิดว่ามกุฎราชกุมารทรงเลือกพระคู่หมั้นไม่เหมาะสม เนื่องจากว่าพระคู่หมั้นนั้นผ่านการมีบุตรมาแล้ว รวมไปถึงปัญหายาเสพติด นอกจากนี้บิดาของบุตรที่เธอเลี้ยงนั้นได้รับโทษในเรือนจำเนื่องจากปัญหายาเสพติด โดยในงานแถลงข่าวเปิดใจของว่าที่มกุฎราชกุมารี เธอได้กล่าวว่า อดีตที่ผ่านมาในช่วงวัยรุ่นของเธอมันทำให้เธอเข้มแข็งมากกว่าวัยรุ่นทั่วไป
ทั้งคู่ได้อภิเษกสมรสกันเมื่อวันที่ 25 สิงหาคม ค.ศ. 2001 โดยจัดขึ้นในกรุงออสโล พิธีล่าช้าไปหนึ่งชั่วโมงเนื่องจากเจ้าสาวร้องไห้ตลอดทั้งพิธี นางสาวเมตเต-มาริตสวมชุดคลุมผ้าไหมสีขาวยาว 20 ฟุต ส่วนมกุฎราชกุมารฉลองพระองค์ด้วยเครื่องทรงทหาร สายสะพายและเหรียญ โดยมกุฎราชกุมารเฟรเดอริกแห่งเดนมาร์ก เป็นเพื่อนเจ้าบ่าว เบตินา และเอมิลี สวันสตรอม, คามิลลา และแอนนิเคน เบอร์เนย และตูวา เฮออิบี เป็นเพื่อนเจ้าสาว นางสาวเมตเต-มาริต ได้รับการสถาปนาเป็น มกุฎราชกุมารีแห่งนอร์เวย์ ทั้งมกุฎราชกุมารและมกุฎราชกุมารี พร้อมด้วยเด็กชายมาริอุส โอรสนอกสมรสในมกุฎราชกุมารี ได้ปรากฏตัวบริเวณระเบียงของพระราชวังท่ามกลางการยิงสลุต และวงดนตรีเล่นเฉลิมฉลอง ทั้งสองพระองค์มีพระราชโอรส-ธิดา ด้วยกัน 2 พระองค์ ได้แก่
เกาะเอลบา
เกาะเอลบา (; ) เป็นเกาะในทะเลเมดิเตอร์เรเนียน ในแคว้นทัสกานี ประเทศอิตาลี ห่างจากเมืองชายฝั่งปิออมบิโนไปทางตะวันตก 20 กิโลเมตร มันเป็นเกาะที่ใหญ่ที่สุดในหมู่เกาะทัสกัน เอลเบยังเป็นส่วนหนึ่งของอุทยานแห่งชาติหมู่เกาะทัสกัน และเกาะที่ใหญ่ที่สุดเป็นอันดับสามในอิตาลี รองจากซิซิลีและซาร์ดิเนีย ตั้งอยู่ระหว่างทะเลติร์เรเนียนห่างจากเกาะคอร์ซิกาของฝรั่งเศสไปทางตะวันออกราว 50 กิโลเมตร เกาะเอลบาเคยเป็นสถานที่คุมตัวของจักรพรรดินโปเลียนภายหลังฝรั่งเศสพ่ายแพ้ในสงครามประสานมิตรครั้งที่หก
ที วัว
ที วัว () เป็นดาวแปรแสงในกลุ่มดาววัว เป็นดาวต้นแบบของดาวฤกษ์ชนิด ที วัว มันถูกค้นพบโดยจอห์น รัซเซล ไฮนด์ในเดือนตุลาคม พ.ศ. 2395 จากโลก ดาวที วัวจะอยู่ท่ามกลางกระจุกดาวสามเหลี่ยมหน้าวัว ซึ่งไม่ไกลมากจากเอปไซลอนวัว แต่ที่จริงแล้ว ดาวดวงนี้อยู่ห่างจากกระจุกดาวนี้ถึง 420 ปีแสง และไม่ได้ก่อกำเนิดมาด้วยกันกับดาวในกระจุกดาวนี้
เหมือนดังเช่นดาวฤกษ์ชนิด ที วัว มันเป็นดาวที่อายุน้อยมาก (ประมาณหนึ่งล้านปี) มันห่างจากโลก 580 ปีแสง และความส่องสว่างจะแปรผันจาก 9.3 ถึง 14
มณีนุช เสมรสุต
มณีนุช เสมรสุต เป็นนักร้องชาวไทย Diva แนวหน้าของประเทศไทย ผู้อำนวยการโรงเรียนสอนศิลปะการใช้เสียงและลีลา กรรมการบริษัทแอนเจิลไมนด์ กรรมการผู้จัดการและผู้ถือลิขสิทธิ์ในบริษัทสตาร์เมเกอร์ กรรมการในการประกวดความสามารถช่วงดันดาราของรายการตีสิบ และเป็น 1 ใน 3 ศิลปินหญิงสุดยอดคุณภาพระดับแนวหน้าของประเทศไทย
มณีนุช เสมรสุต จบการศึกษาระดับมัธยมปลายที่โรงเรียนศรีวิกรม์ จากนั้นได้รับปริญญากิตติมศักดิ์ มหาวิทยาลัยราชภัฏบ้านสมเด็จเจ้าพระยา ด้านโปรแกรมวิชาดนตรีศึกษา
จากนั้นศึกษาต่อที่ เทคนิคการใช้เสียง จาก เบอร์คลี่ - คอลเลจ ออฟ มิวสิค สหรัฐอเมริกา ทฤษฎีดนตรี จาก คอลเลจ ออฟ โบคาเรธอน รัฐฟลอริด้า อนุปริญญาทางด้านเทคนิคการใช้เสียง จาก Berklee College of Music
นอกจากนี้ยังได้รับการฝึกเสียงกับผู้ฝึกสอนการใช้เสียง สาขาต่าง ๆ ในแคนาดา
ในปี 2523 มณีนุช ได้รับรางวัลนักร้องยอดเยี่ยมสมัครเล่นแห่งเอเชีย ในการประกวดที่ฮ่องกงหลังจากนั้นได้ไปศึกษาต่อด้านเทคนิคการใช้เสียง จาก เบอร์คลี่ - คอลเลจ ออฟ มิวสิค ที่เมืองบอสตัน สหรัฐอเมริกา
นอกจากนี้ มณีนุช ยังได้รับการฝึกเสียงตัวต่อตัว จากนายเซ็ท ริกสส์ ซึ่งเป็นผู้สอนการใช้เสียงของนักร้อง อาชีพที่โด่งดังมากมายหลายคน เช่น ไมเคิล แจ็คสัน มาดอนน่า เบ็ท มิเลอร์ บาบร้า สตรัยแซนด์ตัวต่อตัว เป็นต้น
- ได้รับรางวัล THE BEST MODELING OF THE YEAR 1985 จากสถาบัน BABIZON ที่เมืองบอสตัน สหรัฐอเมริกา
- M.S. STUDIO ได้ถือกำเนิดขึ้นเมื่อวันที่ 21 เมษายน 2533 โดยในเริ่มแรกเป็น ห้องเรียนเล็ก ๆ เพืยง 1 ห้อง และในปีนี้เอง ชื่อของ M.S. STUDIO และคำว่า "เทคนิคการใช้เสียง" ก็เริ่ม เป็นที่รู้จักของคนทั่วไป เนื่องจาก ลูกศิษย์ทั้ง 2 คน ของเธอ คือ คุณลลิตา ตะเวทิกุล และ คุณกันยารัตน์ กุยสุวรรณ ได้รับ รับรางวัลระดับชาติในตำแหน่งนักร้องยอดเยี่ยม จาก การประกวดร้องเพลงยุวชนชิงชนะเลิศแห่งประเทศไทยและนักร้องยอดเยี่ยม จากการประกวดร้องเพลงถ้วยพระราชทาน ชิงชนะเลิศแห่งประเทศไทย ตามลำดับ ทำให้ ชื่อของ M.S. STUDIO เป็นที่รู้จัก และได้รับความเชื่อถือจากคนทั่วไป
และในวันที่ 2 ธันวาคม 2535 M.S.STUDIO ก็ได้มี หลักสูตรศิลปะการใช้เสียงและลีลา" ภายใต้การรับรองของ กระทรวงศึกษาธิการกำเนิดขึ้น ซึ่งเป็นโรงเรียนแรก และโรงเรียนเดียวที่สอนทางด้านเทคนิคการใช้เสียง สามารถนำมาใช้สอนกับบุคคลที่สนใจ จนสามารถนำไปประกอบอาชีพได้ และ เปลี่ยนชื่อเป็น "โรงเรียนสอนศิลปะการ ใช้เสียงและลีลา M.S. VOICE STUDIO" โดยผู้เรียนสามารถนำความรู้ที่ได้มาใช้ในการแก้ไขปัญหาเรื่องการใช้เสียง ฝึกฝน ให้ใช้เสียง และร้องเพลงได้ถูกต้อง ตลอดจนการเรียนลีลาท่าทาง ประกอบการใช้เสียง ซึ่งมีส่วนช่วยในการพัฒนาบุคคลิกภาพ
การมืดคล้ำที่ขอบ
การมืดคล้ำที่ขอบ () หมายถึงการที่ความเข้มแสงของภาพดาวฤกษ์ค่อยๆ เจือจางลงตั้งแต่จุดศูนย์กลางของภาพออกไปยังขอบของภาพ เหตุการณ์นี้เกิดขึ้นได้จาก 2 สาเหตุคือ
หัวใจสำคัญในการทำความเข้าใจกับการมืดคล้ำที่ขอบ คือแนวคิดเกี่ยวกับความลึกเชิงแสง ความหนาเชิงแสงของวัตถุที่เป็นเนื้อเดียวกัน คือความหนาของแก๊สที่ดูดซับที่โฟตอนในสัดส่วน 1/e สามารถหนีพ้นออกมาได้ ซึ่งเป็นตัวนิยามขอบที่มองเห็นได้ของดาวฤกษ์ ทำให้เรามองเห็นดาวฤกษ์ในลักษณะวัตถุทึบแสง ถ้าเรามองไปที่บริเวณขอบของดาวฤกษ์ เราไม่สามารถ "มองเห็น" ความลึกหรือความหนาแบบเดียวกันกับที่เรามองที่บริเวณศูนย์กลางดาว เพราะเวลาที่มองไปบริเวณใกล้ขอบ แนวการมองเห็นต้องเดินทางมาเป็นมุมที่โค้งเอียงผ่านก๊าซของดาว กล่าวอีกนัยหนึ่งคือ รัศมีของดาวซึ่งเรามองความหนาเชิงแสงเหมือนหนึ่งว่าเป็นเนื้อเดียวกันนั้นจะเพิ่มขึ้นเมื่อเราเคลื่อนสายตาของเราออกไปยังบริเวณขอบ
สสารควาร์ก
สสารควาร์ก (; ดูเพิ่มใน QCD) มีความหมายถึงสถานะของสสารในทฤษฎีจำนวนหนึ่งซึ่งมีค่าองศาความเป็นอิสระครอบคลุมไปถึงควาร์กกับกลูออน สถานะของสสารในทางทฤษฎีเหล่านี้สามารถเกิดขึ้นได้ในสภาวะที่มีความหนาแน่นและอุณหภูมิสูงยิ่งยวด คือนับพันล้านเท่าของค่าที่สามารถเกิดขึ้นได้ในสภาวะสมดุลในห้องทดลอง ภายใต้สภาวะยิ่งยวดนั้น โครงสร้างของสสารซึ่งเรารู้จักคุ้นเคยกันที่ประกอบไปด้วยนิวเคลียสอะตอม (ซึ่งประกอบด้วยนิวคลีออน อันเป็นการรวมตัวกันของควาร์ก) กับอิเล็กตรอน จะล่มสลายลง สำหรับสสารควาร์กแล้ว การคำนึงถึงโครงสร้างสสารควรยึดถือตัวควาร์กนั่นเองเป็นค่าองศาความเป็นอิสระพื้นฐาน
ในแบบจำลองมาตรฐานของการศึกษาฟิสิกส์อนุภาค แรงที่แข็งแกร่งที่สุดคืออันตรกิริยาอย่างเข้ม ซึ่งสามารถอธิบายได้ตามทฤษฎีควอนตัมโครโมไดนามิกส์ (QCD) ที่สภาวะความหนาแน่นและอุณหภูมิปกติ แรงนี้จะประกอบไปด้วยควาร์กที่รวมตัวกันเป็นอนุภาค (ฮาดรอน) ซึ่งมีขนาดประมาณ 10 ม. = 1 เฟมโตเมตร = 1 fm (เทียบกับมาตรวัดพลังงานของ QCD Λ ≈ 200 MeV) และไม่สามารถส่งผลกระทบได้ที่ระยะทางไกลๆ อย่างไรก็ดี เมื่ออุณหภูมิเพิ่มสูงขึ้นจนถึงระดับพลังงาน QCD (ประมาณ 10 เคลวิน) หรือความหนาแน่นเพิ่มขึ้นจนถึงจุดที่ระยะห่างภายในควาร์กเฉลี่ยน้อยกว่า 1 fm ฮาดรอนจะหลอมละลายกลายไปเป็นควาร์กที่เป็นองค์ประกอบ อันตรกิริยาชนิดเข้มก็จะกลายเป็นคุณลักษณะหลักทางกายภาพ สภาวะเช่นนี้แหละที่เรียกว่า สสารควาร์ก หรือสสาร QCD
Rai 1
สถานีวิทยุโทรทัศน์แห่งชาติอิตาลีช่อง 1 หรือ Rai 1 เป็นสถานีโทรทัศน์ของช่อง RAI โดยองค์การกระจายเสียงและแพร่ภพาสาธารณะแห่งประเทศอิตาลี และส่วนมากรับชมในประเทศอิตาลี โดยระยะแรก RAI TV แพร่ภาพครั้งแรกเมื่อปี ค.ศ. 1954 ถึง ค.ศ. 1961 ใช้ชื่อว่า Programma Nazionale ในปี ค.ศ. 1961 ถึง ค.ศ. 1979 หลังจากนั้น ใช้ชื่อว่า Rete 1 ในปี ค.ศ. 1979 ถึง ค.ศ. 1982 ใช้ชื่อว่า Rai Uno ในปี ค.ศ. 1982 ถึง ค.ศ. 2010 และครั้งสุดท้าย ใช่ชื่อว่า Rai 1 ตั้งแต่วันที่ 18 พฤษภาคม ค.ศ. 2010 ตั้งแต่การก่อตั้งช่องรายการนั้นอยู้ในภายใต้ของ พรรคinfluence of the Democrazia Cristiana Catholic conservative party เป็นช่องรายการที่มีความหลากหลายมุ่งไปที่การแสดง ภาพยนตร์และบริการสาธารณะ เป็นต้น
แฮร์สตัปเปอ
แฮร์สตัปเปอ () เป็นเทศบาลทางใต้ของมณฑลลิมเบิร์กในประเทศเบลเยียม มีประชากรเพียง 85 คนเท่านั้น จึงทำให้แฮร์สตัปเปอเป็นเมืองที่มีประชากรน้อยที่สุดในประเทศเบลเยียม นอกจากนี้แฮร์สตัปเปอยังมีพื้นที่เพียง 1.35 ตารางกิโลเมตรอีกด้วย
สำนักงานพัฒนารัฐบาลดิจิทัล (องค์การมหาชน)
สำนักงานพัฒนารัฐบาลดิจิทัล (องค์การมหาชน) หรือเรียกโดยย่อว่า สพร. () เดิมคือ "สำนักงานรัฐบาลอิเล็กทรอนิกส์ (องค์การมหาชน)" () เป็นองค์การมหาชนของประเทศไทย เป็นหน่วยงานกลางของระบบรัฐบาลดิจิทัล ทำหน้าที่ให้บริการส่งเสริมและสนับสนุนการดำเนินงานหน่วยงานของรัฐและหน่วยงานอื่นเกี่ยวกับการพัฒนารัฐบาลดิจิทัล ภายใต้การกำกับดูแลของนายกรัฐมนตรี
เมื่อปี พ.ศ. 2550 ได้มีการจัดตั้งสำนักบริการเทคโนโลยีสารสนเทศภาครัฐ หรือ สบทร. Government Information Technology Services or GITS เป็นหน่วยงานในสังกัดของสำนักงานพัฒนาวิทยาศาสตร์และเทคโนโลยีแห่งชาติ (สวทช.) กระทรวงวิทยาศาสตร์และเทคโนโลยี เพื่อจัดทำและให้บริการด้านเครือข่ายตลอดจนการให้คำปรึกษาในการประยุกต์ใช้เทคโนโลยีสารสนเทศในภาครัฐอย่างมีประสิทธิภาพ
ต่อมาในปี พ.ศ. 2554 มีการจัดตั้งสำนักงานรัฐบาลอิเล็กทรอนิกส์ (องค์การมหาชน) หรือเรียกโดยย่อว่า สรอ. () เป็นองค์การมหาชนของประเทศไทย ภายใต้การกำกับดูแลของรัฐมนตรีว่าการกระทรวงดิจิทัลเพื่อเศรษฐกิจและสังคม เพื่อเสนอแนะแนวทาง มาตรการ และมาตรฐานด้านรัฐบาลอิเล็กทรอนิกส์ รวมถึงให้บริการด้านวิชาการและการบริหารจัดการโครงการ ด้านเทคโนโลยีสารสนเทศและการสื่อสารในส่วนที่เกี่ยวข้องกับรัฐบาลอิเล็กทรอนิกส์ ตลอดจนส่งเสริมสนับสนุน และจัดอบรมเพื่อยกระดับทักษะความรู้ความสามารถด้านรัฐบาลอิเล็กทรอนิกส์
กระทั่งเมื่อวันที่ 13 พฤษภาคม พ.ศ. 2561 ได้มีประกาศในราชกิจจานุเบกษา ให้สำนักงานรัฐบาลอิเล็กทรอนิกส์ (องค์การมหาชน) ถูกยุบและเปลี่ยนชื่อหน่วยงานใหม่เป็น สำนักงานพัฒนารัฐบาลดิจิทัล (องค์การมหาชน) โดยอาศัยอำนาจตามพระราชกฤษฎีกาจัดตั้งสำนักงานพัฒนารัฐบาลดิจิทัล (องค์การมหาชน) และให้นายกรัฐมนตรีเป็นผู้รักษาการแทนรัฐมนตรีว่าการกระทรวงดิจิทัลเพื่อเศรษฐกิจและสังคม และแก้ไขเพิ่มเติมวัตถุประสงค์ให้สามารถดำเนินการเกี่ยวกับการนำเทคโนโลยีดิจิทัลมาใช้เป็นเครื่องมือในการบริหารงานภาครัฐและการจัดทำบริการสาธารณะเพื่อเพิ่มประสิทธิภาพในการอำนวยความสะดวกและให้บริการประชาชน
สำนักงานรัฐบาลอิเล็กทรอนิกส์ (องค์การมหาชน) มีบทบาทหน้าที่พัฒนาและบูรณาการระบบเทคโนโลยีสารสนเทศและการสื่อสารของภาครัฐเพื่อพัฒนารัฐบาลอิเล็กทรอนิกส์ (e-Government) นำเสนอนโยบายและนำนโบายของรัฐบาลแปลงสู่การปฏิบัติ เพื่อการพัฒนาประเทศในด้านต่างๆ อย่างทั่วถึงและมีประสิทธิภาพ รวมทั้งบทบาทด้านต่าง ๆ ดังนี้
สำนักงานพัฒนารัฐบาลดิจิทัล (องค์การมหาชน) ทำหน้าที่ให้บริการส่งเสริมและสนับสนุนการดำเนินงานของหน่วยงานของรัฐและหน่วยงานอื่นเกี่ยวกับการพัฒนารัฐบาลดิจิทัล
ปลัสเดอลากงกอร์ด
ปลัสเดอลากงกอร์ด (; "จัตุรัสแห่งความปรองดอง") เป็นจัตุรัสกลางกรุงปารีส ประเทศฝรั่งเศส มีพื้นที่ทั้งหมด 86,400 ตารางเมตร จัตุรัสแห่งนี้เคยมีชื่อว่า ปลัสเดอลาเรวอลูว์ซียง (; "จัตุรัสแห่งการปฏิวัติ") อันเป็นสถานที่ที่พระเจ้าหลุยส์ที่ 16 แห่งฝรั่งเศสและพระนางมารี อ็องตัวแน็ตถูกประหารด้วยกิโยตีนในสมัยการปฏิวัติฝรั่งเศส
สำนักงานพัฒนาธุรกรรมทางอิเล็กทรอนิกส์ (องค์การมหาชน)
สำนักงานพัฒนาธุรกรรมทางอิเล็กทรอนิกส์ (องค์การมหาชน) เป็นองค์การมหาชนของประเทศไทยภายใต้การกำกับดูแลของกระทรวงดิจิทัลเพื่อเศรษฐกิจและสังคม ที่จัดตั้งขึ้นในปี พ.ศ. 2554 เพื่อพัฒนา ส่งเสริมและสนับสนุน การทำธุรกรรมทางอิเล็กทรอนิกส์ของประเทศให้เป็นไปตามความต้องการโครงสร้างพื้นฐานสารสนเทศที่เอื้อต่อการทำธุรกรรมทางอิเล็กทรอนิกส์ และธุรกิจบริการเกี่ยวกับธุรกรรมทางอิเล็กทรอนิกส์ตลอดจนการมีมาตรฐานเทคโนโลยีสารสนเทศและการสื่อสารที่มีความมั่นคงปลอดภัยและน่าเชื่อถือ
สำนักงานพัฒนาธุรกรรมทางอิเล็กทรอนิกส์ เป็นหน่วยงานจัดตั้งขึ้นโดยโอนภารกิจ บุคลากร และทรัพย์สิน ที่เกี่ยวกับการพัฒนาเทคโนโลยีสารสนเทศและการสื่อสารด้านการพัฒนาธุรกรรมทางอิเล็กทรอนิกส์ของสำนักงานปลัดกระทรวงเทคโนโลยีสารสนเทศและการสื่อสาร และบรรดาภารกิจที่เกี่ยวกับการศึกษาวิจัยและการพัฒนาด้านโครงสร้างพื้นฐานสารสนเทศที่สนับสนุนการทำธุรกรรมทางอิเล็กทรอนิกส์ของสำนักงานพัฒนาวิทยาศาสตร์และเทคโนโลยีแห่งชาติ
ณินท์ พัฒนกูลกิจ
ณินท์ พัฒนกูลกิจ (ชื่อเล่น:เนส) (ชื่อเกิด:ยุทธนา กานิล) เป็นผู้เข้าแข่งขันรายการเดอะสตาร์ ค้นฟ้าคว้าดาวปี 7 โดยเป็นตัวแทนภาคเหนือเข้าไปในรอบคัดเลือก 8 คนสุดท้าย 
เนส เคยประกวดร้องเพลงสยามทีวีได้รางวัลที่ 1 เหตุผลที่มาสมัครคัดเลือก The Star 7 เพราะได้ดูทางช่องเคเบิ๊ลแอ๊คแชนแนล ส่วนตัวก็ชอบทางด้านนี้อยู่แล้วก็อยากลองมาสมัคร โดยเพลงที่ใช้เข้าประกวดครั้งแรก คือ เพลงรัก - บี้ เดอะ สตาร์ และเพลงที่ใช้ประกวดรอบคัดเลือกตัวแทนภาคเหนือ คือ หมดเวลาแก้ตัว - รุจ เดอะ สตาร์ การศึกษา จบการศึกษาระดับปริญญาตรีจากมหาวิทยาลัยกรุงเทพธนบุรี และปัจจุบันกำลังศึกษาอยู่ในระดับปริญญาโท มหาวิทยาลัยกรุงเทพธนบุรี
"เนส" สมัครเข้าออดิชั่นรายการเดอะสตาร์ ค้นฟ้าคว้าดาวปี 7 เพื่อเป็นตัวแทนของภาคเหนือ ณ โรงแรมโลตัส ปางสวนแก้ว
จังหวัดเชียงใหม่ เมื่อวันที่ 11 ธันวาคม พ.ศ. 2553 โดยใช้รหัสในการสมัครคือ C0823 และสามารถผ่านเข้ารอบมาเป็นตัวแทนภาคเหนือ เพื่อเข้ารอบ 24 คน มารับการออดิชั่นเป็น 8 คนสุดท้ายของเดอะสตาร์ ค้นฟ้าคว้าดาวปี 7 จนในที่สุด"เนส"ก็สามารถผ่านเข้ารอบมาเป็น 8 คนสุดท้ายโดย"เนส"มีหมายเลขประจำตัวคือ หมายเลข 8
ณินท์ พัฒนกูลกิจ ได้เข้ามาประกวดรายการ เดอะสตาร์ ค้นฟ้าคว้าดาวปี 7 เป็นตัวแทนภาคเหนือ ได้รับหมายเลขรหัส *8
สสารเสื่อม
สสารสถานะซ้อน () คือสสารที่มีความหนาแน่นสูงมากอย่างยิ่งยวดจนกระทั่งองค์ประกอบแรงดันส่วนใหญ่ทำให้เกิดหลักการกีดกันของเพาลี แรงดันที่รักษาเอาไว้ภายในสสารเสื่อมนี้เรียกว่า "แรงดันสถานะซ้อน" (degeneracy pressure) และเพิ่มขึ้นเนื่องจากหลักของเพาลีทำให้อนุภาคที่เป็นองค์ประกอบไม่สามารถดำรงสถานะควอนตัมเดียวกันได้ การพยายามบีบให้อนุภาคเหล่านั้นเข้าใกล้กันมากๆ เสียจนไม่สามารถจะแยกสถานะของตัวเองออกจากกันทำให้อนุภาคเหล่านั้นต้องอยู่ในระดับพลังงานที่ต่างกัน ดังนั้นการลดปริมาตรลงจึงจำเป็นต้องทำให้อนุภาคทั้งหลายเข้าไปสู่สถานะควอนตัมที่มีระดับพลังงานที่สูงกว่า ซึ่งต้องอาศัยแรงบีบอัดเพิ่มขึ้น ทำให้มีแรงดันต่อต้านอย่างชัดเจน
โทริโกะ
โทริโกะ () เป็นการ์ตูนญี่ปุ่น เขียนโดย มิตสึโทชิ ชิมาบุคุโระ เริ่มลงตีพิมพ์ในนิตยสารโชเน็นจัมป์ ของสำนักพิมพ์ชูเอฉะ ตั้งแต่วันที่ 19 พฤษภาคม พ.ศ. 2551 และลงตีพิมพ์อย่างต่อเนื่องจนถึงปัจจุบัน ได้รับการจัดพิมพ์เป็นหนังสือการ์ตูนมาแล้ว
"โทริโกะ" เป็นเรื่องราวการผจญภัยของนักล่าอาหาร ในการค้นหาเหล่าอาหารที่หายากและมีความหลากหลาย เพื่อหาเก็บเมนูอาหารให้ครบทุกแบบ โดยการผจญภัยไปพร้อมกับเซฟโคมัตซึที่ต้องการปรับปรุงทักษะของเขา
ในประเทศไทย โทริโกะได้รับลิขสิทธิ์หนังสือการ์ตูนโดยสำนักพิมพ์สยามอินเตอร์คอมิกส์ ตีพิมพ์รายสัปดาห์ในนิตยสารการ์ตูนซีคิดส์ และตีพิมพ์เป็นหนังสือการ์ตูนรวมเล่มอย่างต่อเนื่อง
โลกสีฟ้า มีอาหารมากมาย ทั้งบนฟ้าและในน้ำ วัตถุดิบประหลาดและความมหัศจรรย์ของอาหารจนเป็นจุดเริ่มต้นของสงครามเมือ 600 ปีก่อน แต่แล้วสงครามอันยาวนานได้จบลงด้วยชุดอาหารมายาของนักล่าอาหารอาคาเชีย ของหวานมายา ที่ทำให้สงครามจบลง และเข้าสู่ยุครุ่งเรื่องของอาหาร และการค้นพบ แมงกระพรุนมายา ที่สามารถสร้างเซลล์ใหม่ได้ ไม่มีวันตายและสัตว์ที่กินมันเข้าไปสามารถวิวัฒนการได้ จนไปสู่การปลูกถ่ายเซลล์ของอาคาเซีย
ยุคปัจจุบันนักล่าอาหาร 4 จตุรเทพผู้มีพลัง จากเซลล์กรุเมท ได้ต่อกรกับ สมาคมนักล่าอาหาร ที่กำลังทยานไปสู้โลกใหม่ ได้แย่งชิงตัวเซฟและวัตถุดิบในการทำอาหารให้ตนเองแข็งแกร่งขึ้น จนทำให้ ราชาจอมตะกละ ส่งนักล่าเข้ามาในเขตเมือง ทำให้เข้าสู้ยุคตกต่ำ อาหารขาดแคลน โดยสมาคมปกป้องอาหาร IGO
การเดินทางหาอาหารเพื่อช่วยเหลือพลเมืองมนุษย์อันน้อยนิด ต้องเข้าไปเก็บสมบัติ ของประทาน IGO ได้เจากับสมาคมอาหารโลกใหม่ NEO ผู้คิดครอบครองชุดอาหารมายาของอาคาเชียจึงเข้าสู่ Area 7 ทวีปแห่งขุนเขาล่า เพื่อช่วยชีวิตเซฟคนสำคัญของกลุ่ม
=ตัวละคร=
=ภาพยนตร์การ์ตูนโทรทัศน์=
ผลิตโดยโตเออะนิเมเชัน ออกอากาศตอนแรกเมื่อวันที่ 3 เมษายน 2554 ถึงวันที่ 3 มีนาคม 2557 ทุกวันอาทิตย์เวลา 9:00 น.ทางช่อง ฟูจิทีวี มีจำนวนตอนทั้งหมด 147 ตอน
ในประเทศไทย ออกอากาศครั้งแรก เมื่อวันที่ 23 มิถุนายน 2556 และ ออกอากาศทุกวัน เสาร์ - อาทิตย์ เวลา 09.30 - 10.00 ในรายการ โมเดิร์นไนน์การ์ตูน ทาง สถานีโทรทัศน์โมเดิร์นไนน์ ถูกฉายแบ่งเป็น 3 ช่วงด้วยกัน